tripathysagar/odia_wiki huggingface dataset:
ଶିଙ୍ଗଲ୍ସ ଟିକା, ଅନ୍ୟ ନାମ ଜୋଷ୍ଟର ଟିକା , ଏହି ଟିକା ଦୁଇ ପ୍ରକାର ଅଛି, ସିଙ୍ଗ୍ରିକ୍ସ ଏବଂ ଜୋଷ୍ଟାଭାକ୍ସ ଟିକା ଯାହା ହର୍ପିସ୍ ଜୋସ୍ଟର ଏବଂ ପୋଷ୍ଟରପେଟିକ୍ ନ୍ୟୁରାଲଜିଆର ବିପଦକୁ ହ୍ରାସ କରିଥାଏ, ଯାହା ଭାରିସେଲା ଜୋଷ୍ଟର ଭୂତାଣୁର   ପୁନଃ ସକ୍ରିୟ ସମ୍ଭାବନା ସୃଷ୍ଟି ହୋଇଥାଏ ଯାହା ହାଡ଼ଫୁଟି ରୋଗ ସୃଷ୍ଟି କରେ । ଜୋଷ୍ଟାଭ୍ୟାକ୍ସ ଅପେକ୍ଷା ସିଙ୍ଗ୍ରିକ୍ସ ଅଧିକ ହର୍ପିସ ଜୋସ୍ଟର ରୋଗକୁ ରୋକିବା ଦେଖାଯାଏ, ଯଦିଓ ପାର୍ଶ୍ୱ ପ୍ରତିକ୍ରିୟା ଅଧିକ ହୁଏ ଏବଂ ଏହା ଦୁଇଟି ମାତ୍ରା ଆବଶ୍ୟକ କରେ । ପୂର୍ବତନ ହାଡ଼ଫୁଟି, ହର୍ପିସ ଜୋଷ୍ଟର ଓ ହର୍ପିସ ଜୋଷ୍ଟର ଟିକା ନେଇଥିଲେ ମଧ୍ୟ ୫୦ ବର୍ଷରୁ ଅଧିକ ବୟସରେ ସିଙ୍ଗ୍ରିକ୍ସ ଦେବା ଅନୁମୋଦିତ ଅଟେ । ବ୍ରିଟେନରେ ୭୦ରୁ ଅଧିକ ଲୋକଙ୍କୁ ଜୋଷ୍ଟାଭ୍ୟାକ୍ସ ଦିଆଯାଉଛି, ଯାହାଦ୍ୱାରା ହର୍ପିସ ୯୦% ଏବଂ ହେର୍ପେଟିକ୍ ନ୍ୟୁରାଲଜିଆକୁ ୯୮% ହ୍ରାସ କରାଯାଇ ପାରୁଛି । ଦୁର୍ବଳ ପ୍ରତିରକ୍ଷା ଥିବା ଲୋକଙ୍କ ପାଇଁ, ସିଙ୍ଗ୍ରିକ୍ସ ଅଧିକ ପସନ୍ଦଯୋଗ୍ୟ । ସେମାନଙ୍କୁ ଇଞ୍ଜେକ୍ସନ୍ ସାହାଯ୍ୟରେ ଟିକା ଦିଆଯାଏ । ସିଙ୍ଗ୍ରିକ୍ସ ହେଉଛି ଏକ ରିକମ୍ବିନାଣ୍ଟ ସବୟୁନିଟ୍ ଟିକା  ଜୋଷ୍ଟାଭ୍ୟାକ୍ସ ହେଉଛି ଏକ ଜୀବନ୍ତ ଆଟେନୁଏଟେଡ୍ ଟିକା ଯାହା ମୂଳତ ହାଡ଼ଫୁଟି ଟିକାର ଏକ ସାଧାରଣ‌ଠାରୁ ଅଧିକ ମାତ୍ରାକୁ ନେଇ ଗଠିତ । ସିଙ୍ଗ୍ରିକ୍ସ ପରି କମ ଇମ୍ୟୁନିଟି ଥିଲେ କିମ୍ବା ଗର୍ଭବତୀ ଥିବା ଲୋକଙ୍କ ପାଇଁ ଜୋଷ୍ଟାଭ୍ୟାକ୍ସ ଉପଯୁକ୍ତ ନୁହେଁ । ଉଭୟ ଟୀକାକରଣର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ସାମାନ୍ୟରୁ ମଧ୍ୟମ ଅଟେ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା, ଥକାପଣ ଏବଂ ମୁଣ୍ଡବିନ୍ଧା ହୋଇପାରେ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ସିଙ୍ଗ୍ରିକ୍ସ ଅନୁମୋଦିତ ହୋଇଥିବାବେଳେ ଜୋସ୍ତାଭାକ୍ସ ୨୦୦୬ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୧୦ ସୁଦ୍ଧା ଦୁଇଟି ମାତ୍ରା ପାଇଁ ସିଙ୍ଗ୍ରିକ୍ସର ମୂଲ୍ୟ ୩୧୦ ଡଲାର ଅଟେ। ଯୁକ୍ତରାଜ୍ୟରେ ଜୋଷ୍ଟାଭ୍ୟାକ୍ସର ଏକ ମାତ୍ରା ମୂଲ୍ୟ  ୧୦୦ ଅଟେ । ୨୦୨୦ ମସିହାଠାରୁ ଜୋଷ୍ଟାଭ୍ୟାକ୍ସ ଯୁକ୍ତରାଷ୍ଟ୍ରରେ ଆଉ ଉପଲବ୍ଧ ହେଉ ନାହିଁ ।
ରଘୁନାଥପାଲୀ  (କ୍ରମିକ ସଂଖ୍ୟା: ୧୧) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରାଉରକେଲା ଟାଉନସିପ ଓ ଲାଠିକଟା ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁବ୍ରତ ତରାଇ ଭାରତୀୟ ଜନତା ପାର୍ଟି ପ୍ରାର୍ଥୀ ଜଗବନ୍ଧୁ ବେହେରାଙ୍କଠାରୁ ୧୬୦୪୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁବ୍ରତ ତରାଇ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରଫୁଲ୍ଲ କୁମାର ସୁନ୍ୟାନିଙ୍କଠାରୁ ୧୮,୧୭୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୦୯ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କର୍ଣପ୍ରୟାଗ, ଭାରତୀୟ ରାଜ୍ୟ ଉତ୍ତରଖଣ୍ଡର ଏକ ସହର ଓ ମୁନ୍ସିପାଲିଟି । ହିନ୍ଦୁ ଧର୍ମର ପାଞ୍ଚଟି ପ୍ରୟାଗ ମଧ୍ୟରୁ ଏହା ଅନନ୍ୟତମ ଓ ଏହା ଅଳକାନନ୍ଦା ନଦୀ ଓ ପିଣ୍ଡର ନଦୀର ସାଙ୍ଗମା ସ୍ଥଳରେ ରହିଛି । ଜନସଂଖ୍ୟା 2001 ମସିହା ଜନଗଣନା ଅନୁସାରେ ଏଠାକାର ଜନସଂଖ୍ୟା 6976 ଥିଲା । ଏଥିରୁ ପୁରୁଷ ସଂଖ୍ୟା 56 %ଥିବା ସ୍ଥଳେ ମହିଳା ସଂଖ୍ୟା 44 % ଥିଲା । 6 ବର୍ଷରୁ କମ ସଂଖ୍ୟା ଏଠାରେ 13 % ରହିଥିଲା । କର୍ଣପ୍ରାୟଗର ସାକ୍ଷ୍ୟରତା ହାର 76% ଥିଲା । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି 30.27  79.25    / 30.27; 79.25. ଏହା ସମୁଦ୍ରପତ୍ତନଠାରୁ ହାରାହାରି 4,760 ଫୁଟ ଉପରେ ରହିଛି । ପିଣ୍ଡାରି ନଦୀ ଓ ଅଳକାନନ୍ଦା ଏଠାରେ ମିଶୁଥିବା ବେଳେ ବରଫାବୃତ ନନ୍ଦା ଦେବୀ ପର୍ବତ , ତ୍ରିଶୂଳ , ଦ୍ରୋଣ ଗିରି , ନାରଦ ଗୁନ୍ଥି , ମୃଗଠୁଣି ଓ ମାଇକଟୋଲି ପର୍ବତ ଏହା ନିକଟରେ ରହିଛି । ଦର୍ଶନୀୟ ସ୍ଥଳ ଭାରତର 5ଟି ପ୍ରୟାଗ , ଯାହାକୁ ପଞ୍ଚ-ପ୍ରୟାଗ କୁହା ଯାଇଥାଏ ସେଗୁଡ଼ିକ ହେଲା ,ବିଷ୍ଣୁ ପ୍ରୟାଗ , ନନ୍ଦା ପ୍ରୟାଗ, କର୍ଣ ପ୍ରୟାଗ , ରୁଦ୍ର ପ୍ରୟାଗ ଓ ଦେବ ପ୍ରୟାଗ । ଇଲାହାବାଦ , ଯେଉଁଠାରେ ଗଙ୍ଗା , ଯମୁନା ଓ ସରସ୍ୱତୀ ନଦୀର ଟୃ-ସାଙ୍ଗମା ଘଟିଥାଏ ତାହାକୁ  " ପ୍ରୟାଗ"  କୁହାଯାଏ । ଏହା ଭାରତୀୟ ହିନ୍ଦୁ ଧର୍ମର ଏକ ବହୁତ ମହତ୍ୱପୂର୍ଣ ତୀର୍ଥ ସ୍ଥଳୀ ଭାବରେ ପ୍ରସିଦ୍ଧ । କର୍ଣ ପ୍ରୟାଗଠାରେ ମହାଭାରତର କର୍ଣ ଆସି ସେହି ସ୍ଥଳରେ ସୂର୍ଯ୍ୟ ଉପାସନା କରିଥିଲେ ବୋଲି କୁହାଯାଇଥାଏ । କର୍ଣ ପ୍ରୟାଗଠାରେ ଏକ ପୁରାତନ ମନ୍ଦିର ମଧ୍ୟ ରହିଛି ଯାହା ଦେବୀ ଉମାଙ୍କୁ ସମର୍ପିତ । ମହାଦାନୀ କର୍ଣ ଓ ଶ୍ରୀକୃଷ୍ଣଙ୍କ କୂଟନୀତି ଭିନ୍ନ ଏକ ବର୍ଣ୍ଣନା ଅନୁସାରେ ଏଠାରେ ଭଗବାନ ଶ୍ରୀ କୃଷ୍ଣ ମହାଭାରତ ଯୁଦ୍ଧ ରେ କର୍ଣ ଅର୍ଜୁନଙ୍କଦ୍ୱାରା ବଧ ହେବା ପରେ ସମାଧି ଦେଇଥିଲେ । ଏହି ଗଳ୍ପଟି ଅତି ରୋଚକ ହେଇଥାଏ । ମହାଭାରତ ଯୁଦ୍ଧ ସମୟରେ ଭଗବାନ ଶ୍ରୀ କୃଷ୍ଣ ଅର୍ଜୁନ ଙ୍କ ରଥ ସାରଥି ହେଇ ତାଙ୍କୁ ସବୁ କୌଶଳ ଅନୁସାରେ କୌରବ ବୀରମାନଙ୍କୁ ଜିତିବାରେ ସାହାଜ୍ଯ କରୁଥିଲେ । ମହାବୀର କର୍ଣ ତାଙ୍କ ଜୀବନ କାଳ ମଧ୍ୟରେ ମହା ଦାନୀ ଭାବରେ ବହୁତ ପୂଣ୍ୟ ଅର୍ଜନ କରିଥିଲେ । ସେ ଯିଏ ଯାହା ମାଗୁଥିଲେ ତାହା ନିଶ୍ଚୟ ଦାନ କରୁଥିଲେ । ଯୁଦ୍ଧ ସମୟରେ ଅର୍ଜୁନ ଯାହା କାଲେ ଭି କର୍ଣଙ୍କୁ ନିହତ କରିପାରୁ ନ ଥିଲେ । କର୍ଣଙ୍କ ରଥ ଛକ ଥରେ ଭୂମି ଭିତରେ ଦବି ଯାଇଥିଲା ବେଳେ ଶ୍ରୀକୃଷ୍ଣଙ୍କ ପରାମର୍ଶରେ ଅର୍ଜୁନ ନିରସ୍ତ୍ର କର୍ଣଙ୍କ ଉପରେ ଅଞ୍ଜଳିକା ଅସ୍ତ୍ର ପ୍ରୟୋଗ କାଲେ । ମାତ୍ର ଧର୍ମଦେବତା କର୍ଣଙ୍କୁ ରକ୍ଷୟା କରୁଥିବାରୁ ସେ ନିହତ ହାଉନଥିବା କଥା ଭଗବାନ ଶ୍ରୀକୃଷ୍ଣ ଜାଣିପାରିଲେ । ଧର୍ମ ଦେବତାଙ୍କ ରକ୍ଷଣ ମିଳୁଥିବା ଯାଏ କର୍ଣଙ୍କୁ କେହି ମରିପାରିବେ ବହି ଯାନୀ ଶ୍ରୀକୃଷ୍ଣ ଉପାୟ ଚିନ୍ତା କଲେ । ସେ ଏକ ବ୍ରାହ୍ମଣ ବେଶରେ କର୍ଣଙ୍କ ନିକଟରେ ପହଞ୍ଚିଲେ ଓ ତାଙ୍କୁ ତାଙ୍କର ଅର୍ଜିତ ସମସ୍ତ ଧର୍ମ ଦାନ ହିସାବରେ ମାଗିଲେ । ମହାଦାନୀ କର୍ଣ ସେଇ ମୁହୂର୍ତରେ ତାଙ୍କର ସମସ୍ତ ଅର୍ଜିତ ଧର୍ମକୁ ରକ୍ତ ହିସାବରେ ବ୍ରାହ୍ମଣ ରୂପୀ କୃଷ୍ଣଙ୍କୁ ପ୍ରଦାନ କରିଦେଲେ । ଭଗବାନ ଶ୍ରୀକୃଷ୍ଣ ସେହିଠାରେ କର୍ଣଙ୍କୁ ତାବକର ବିଶ୍ୱରୂପ ଦର୍ଶନା କରେଇଥିଲେ । ତାହା ପରେ ଅର୍ଜୁନଙ୍କ ଶରଦ୍ୱାରା କାରଣ ନିହତ ହେଲେ । ଅର୍ଜିତ ଧର୍ମ ଚାଲିଯାଇଥିବା ହେତୁ ଆଉ ଧର୍ମଦେବତା ତାଙ୍କୁ ସୁରକ୍ଷ୍ୟା ଦେଇପାରିନଥିଲେ । କର୍ଣ ମୃତ୍ୟୁ ଆଗରୁ ଭଗବାନଙ୍କ ମାୟା ବିଷୟ ଜାଣି ମଧ୍ୟ ଦୁଖିତ ନ ହେଇ ତାଙ୍କୁ ମରଣ ପରେ ଏପରି ଏକ ସ୍ଥାନରେ କବର ଦେବାକୁ କହିଥିଲେ ଯେଉବଠାରେ କାହାର ପଦ ପାଟଣା ହେଇନଥିବ । ଶ୍ରୀକୃଷ୍ଣ କର୍ଣ ଅର୍ଜୁନଙ୍କ ଶରଦ୍ୱାରା ନିହତ ହେଲା ପରେ କର୍ଣଙ୍କୁ ନେଇ କର୍ଣ ପ୍ରୟାଗଠାରେ ସମାଧି ଦେଇଥିଲେ । ଗମନାଗମନ 213 କିଲୋମିଟର ଦୁରବର୍ତୀ ଦେହେରାଡୁନଠାରେ ଏହାର ନିକଟତମ ବିମାନ ବନ୍ଦର ରହିଛି ।ରିଷିକେଶଠାରେ ଏଠାକୁ ଆସିବାକୁ ରେଳ ସୁବିଧା ରହିଛି । କିନ୍ତୁ ରିଷିକେଶରେ ଏକ୍ସପ୍ରେସ ଟ୍ରେନ ରହଣି ନ ଥିବାରୁ ଯାତ୍ରୀମାନେ ହରିଦ୍ୱାର ଷ୍ଟେସନ ଦେଇ ଆସିପାରନ୍ତି । ଜାତୀୟ ରାଜପଥ 58 ଏହି ସ୍ଥାନ ନିକଟରେ ଯାଇଥିବାରୁ କର୍ଣ ପ୍ରୟାଗକୁ ଦିଲ୍ଲୀ ଓ ବଦ୍ରୀନାଥରୁ ସଡକ ପଥରେ ସୁବିଧାରେ ଆସି ହୁଏ । ଗ୍ୟାଲେରି ଛାଞ୍ଚ: ଆଧାର ବାହାର ଲିଙ୍କ କର୍ଣପ୍ରୟାଗ, ଭାରତୀୟ ରାଜ୍ୟ ଉତ୍ତରଖଣ୍ଡର ଏକ ସହର ଓ ମୁନ୍ସିପାଲିଟି । ହିନ୍ଦୁ ଧର୍ମର ପାଞ୍ଚଟି ପ୍ରୟାଗ ମଧ୍ୟରୁ ଏହା ଅନନ୍ୟତମ ଓ ଏହା ଅଳକାନନ୍ଦା ନଦୀ ଓ ପିଣ୍ଡର ନଦୀର ସାଙ୍ଗମା ସ୍ଥଳରେ ରହିଛି ।
କସର୍ଦା, କଟକ ଜିଲା ନିଆଳି ବ୍ଲକର ଅନ୍ତର୍ଗତ ଏକ ବଡ଼ ଗ୍ରାମ । ଏହା ଦେବୀ କନ୍ଦଳ ଦ୍ୱୀପାଞ୍ଚଳ ଅନ୍ତର୍ଗତ । ଛିଣ୍ଡା ନଦୀକୂଳରେ ପ୍ରାକୃତିକ ପରିବେଶ ଭରା ଏହି ଗ୍ରାମଟି ବିଶେଷ କାରଣରୁ ଗୁରୁତ୍ୱ ରଖେ । ଏହି ଗ୍ରାମରେ ପ୍ରସିଦ୍ଧ ଦିପୋଟି ମେଳଣ ଅନୁଷ୍ଠିତ ହୁଏ । ରାଜ୍ୟର ବିଭିନ୍ନ ପ୍ରାନ୍ତରୁ ଲୋକେ ଏହି ମେଳଣ ଦେଖିବାକୁ ଆସନ୍ତି । ଗ୍ରାମ ଉନ୍ନତିରେ ଶ୍ରେୟ ଦିଆଯାଏ ସ୍ୱର୍ଗତ କୃଷ୍ଣଚନ୍ଦ୍ର ମହାପାତ୍ରଙ୍କୁ । ଏଠାରେ ହାଟ, ଡାକ୍ତରଖାନା, ଡାକଘର, ପଶୁ ଡାକ୍ତରଖାନା ପ୍ରତିଷ୍ଠା ପଛରେ ତାଙ୍କର ଅବଦାନ ଅତୁଳନୀୟ । ଗ୍ରାମରେ ଦୁଇଟି ଲକ୍ଷ୍ମୀ ନାରାୟଣ ମନ୍ଦିର ଅଛି । ଧ୍ୟାନ ଦାସ ଗାଦୀ ପୀଠ ମଧ୍ୟ ଅଛି । ଦୋଳଗୋବିନ୍ଦ ବ୍ରଜକିଶୋର ମହାବିଦ୍ୟାଳୟ ନାମରେ ଏକ କଲେଜ ଅଛି । କସର୍ଦାର ଲକ୍ଷ୍ମୀନାରାୟଣ ବିଦ୍ୟାପୀଠ ବହୁ ପୁରାତନ ଅନୁଷ୍ଠାନ । ଗ୍ରାମର ଜଣେ ଶିକ୍ଷାବିତ ଗଙ୍ଗାଧର ମହାପାତ୍ର ଅଂକୁର ନାମରେ ଏକ ପତ୍ରିକା ସଂପାଦନା କରୁଛନ୍ତି । ଏଥିରେ ଗ୍ରାମାଞ୍ଚଳ ଲେଖକଙ୍କ ଲେଖା ପ୍ରକାଶ ପାଉଛି । ଗ୍ରାମର ବହୁ ବ୍ୟକ୍ତି ବିଶେଷ ରାଜ୍ୟ ବାହାରେ ବିଭିନ୍ନ କ୍ଷେତ୍ରରେ ପ୍ରତିଷ୍ଠା ଅର୍ଜନ କରିଛନ୍ତି ।
ଏସିଆର ଇତିହାସ କହିଲେ ଏହି ମହାଦେଶର ବିଭିନ୍ନ ଉପକୂଳ ପ୍ରାନ୍ତ ଯଥା ପୂର୍ବ ଏସିଆ, ଦକ୍ଷିଣ ଏସିଆ ଓ ମଧ୍ୟପ୍ରାଚ୍ୟର ମିଳିତ ଇତିହାସକୁ ବୁଝାଏ । ଏହି ସବୁ ଉପକୂଳ ଅଞ୍ଚଳ ପୃଥିବୀର କେତେକ ଅତି ପୁରୁଣା ସଭ୍ୟତାର କେନ୍ଦ୍ର ହୋଇଥିଲା । ଏହି ତିନି ଅଞ୍ଚଳରେ ଉର୍ବର ନଦୀ ଉପତ୍ୟକାରେ ଅନେକ ପୂରାତନ ସଭ୍ୟତା ଗଢ଼ି ଉଠିଥିଲା । ଏହି ଉପତ୍ୟକା ସବୁ ଉନ୍ନତ ମାଟି ପାଇଁ ଉର୍ବର ଥିଲା ଓ ଏଠାରେ ଅନେକ ପ୍ରକାର ଫସଲ ହୋଇପାରୁ ଥିଲା । ମେସୋପଟାମିଆ , ସିନ୍ଧୁ ଉପତ୍ୟକା ଓ ଚୀନର ପୂରାତନ ସଭ୍ୟତା ମଧ୍ୟରେ ଅନେକ ସମାନତା ଦେଖାଯାଏ ଏବଂ ଗଣିତ ଓ ଚକର ବ୍ୟବହାର ପରି ଅନେକ ପ୍ରଯୁକ୍ତି ମୂଳକ ଜ୍ଞାନର ଆଦାନପ୍ରଦାନ ଘଟିଥିବା ଦେଖାଯାଏ ।
ଭୈରବ ହେଉଛନ୍ତି ଶିବଙ୍କର ଅନ୍ୟ ଏକ ଅବତାର । ଶ୍ୟାମଳ ବର୍ଣ୍ଣ ଭୈରବ ଚାରି ଭୁଜାରେ ତ୍ରିଶୂଳ, ଖଡ୍‌ଗ, ଖପ୍ପର ଧାରଣ କରିଥାନ୍ତି । ସେ କୁକୁର ବାହାନରେ ହିଁ ଭୂପୃଷ୍ଠକୁ ଓହ୍ଲାଇ ଆସିଥାନ୍ତି । ସେ ଶ୍ମଶାନରେ ବାସ କରିଥାନ୍ତି । ସେ ହେଉଛନ୍ତି, ଭୂତ,ପ୍ରେତ ଓ ଯୋଗିନୀଙ୍କ ସ୍ୱାମୀ । ସେ ଭକ୍ତଙ୍କ ପୂଜାର୍ଚ୍ଚନାରେ ପ୍ରସନ୍ନ ହୋଇ ଆଶୀର୍ବାଦ ପ୍ରଦାନ କରିଥାନ୍ତି । ଦୁଷ୍ଟ ତଥା ଆସୁରିଶକ୍ତିକୁ ସଂହାର କରିବାରେ ସେ ସର୍ବଦା ତତ୍ପର ହୋଇଉଠିଥାନ୍ତି । ଭଗବାନ ଭୈରବ ଭକ୍ତଙ୍କ କଷ୍ଟକୁ ଦୂର କରିବା ସହ ସେମାନଙ୍କୁ ବୁଦ୍ଧି, ଜ୍ଞାନ, ଶକ୍ତି, ଯଶ, ଧନ ତଥା ମୁକ୍ତି ମଧ୍ୟ ପ୍ରଦାନ କରିଥାନ୍ତି । ଯେଉଁ ବ୍ୟକ୍ତି କୌଣସି ମାସର କୃଷ୍ଣପକ୍ଷ ଅଷ୍ଟମୀ ତିଥିରେ ଭୈରବ ବ୍ରତ ବା ପୂଜାପାଠ କରିଥାନ୍ତି ସେ ତା ର ସମସ୍ତ କଷ୍ଟରୁ ମୁକ୍ତି ପାଇଥାଏ । ଶ୍ରୀଭୈରବ ନିଜ ଉପାସକଙ୍କୁ ଦଶଦିଗରୁ ହିଁ ରକ୍ଷା କରିଥାନ୍ତି ।
ଜଉ କଳା ଲାଖ ଜଉକୁ ବ୍ୟବହାର କରି ତିଆରି କରାଯାଉଥିବା ନାନାଦି କଳାକୃତିକୁ ବୁଝାଇଥାଏ । ଓଡ଼ିଶାର ବାଲେଶ୍ୱରଠାରେ ପୁରାତନ ଜଉ କଳାର ଆରମ୍ଭ । ଏହା ଏକ ପାରମ୍ପରିକ ଓ ଲୁପ୍ତପ୍ରାୟ ଓଡ଼ିଆ କଳା । ଆଗରୁ ମେଳାମାନଙ୍କରେ ପ୍ରଚୁର ଭାବରେ ଜଉ କଣ୍ଢେଇ ମିଳୁଥିଲା । ପ୍ରକାର ଜଉ କଣ୍ଢେଇ ବାଲେଶ୍ୱରୀ ଜଉ କଣ୍ଢେଇ ଏକ ଜଉ ବା ଲାଖରୁ ତିଆରି ଏକ ପ୍ରକାରର କଣ୍ଢେଇ । ଆଗକାଳରେ ଜଉ ବା ଲାଖ ଅଧିକ ପରିମାଣରେ ମିଳୁଥିବାରୁ ଏଥିରେ କମ ଦରରେ କଣ୍ଢେଇ ସବୁ ତିଆରି କରାଯାଇ ପାରୁଥିଲା । ଜଉ ଶଙ୍ଖା ବା ଚୁଡ଼ି ବାହାଘର ସମୟରେ କନିଆଁମାନଙ୍କୁ ଏହି ଚୁଡ଼ି ପିନ୍ଧାଯାଇଥାଏ । ଓଡ଼ିଶାର ଅନେକ ସ୍ଥାନରେ ଏବେ ବି ଜଉ ଶଙ୍ଖା ବା ଚୁଡ଼ି ନାରୀମାନେ ପିନ୍ଧିଥାନ୍ତି । ପୋଡ଼ା ମାଟିରେ ତିଆରି ଚୁଡ଼ି ଉପରେ ଗରମ ଲାଖର ଆବରଣ ଦିଆଯାଇ ସେଥିରେ ଛୋଟ ଛୋଟ ଆରିସି  (ଆଇନା), ଧାତବ କୋଟିକମ କରା ଅଂଶ ସବୁ ଖଞ୍ଜାଯାଇଥାଏ  । ଏହା ଦେଖିବାକୁ ବହୁତ ସୁନ୍ଦର ହୋଇଥାଏ । ଇତିହାସ ବାହାଘର ବେଳରେ ବରକନିଆଁଙ୍କୁ ଜଉ କଣ୍ଢେଇ ଯୋଡ଼ା ଉପହାର ଦେବର ବିଧି ରହିଛି ଯାହା ସେମାନଙ୍କ ସୁଖୀ ଜୀବନ କାମନା କରି କରାଯାଇଥାଏ । ଏହି ପ୍ରକାର ଜଉ କଣ୍ଢେଇରେ ଗୋଟିଏ ବର ଓ ଗୋଟିଏ କନିଆଁ ରହିଥାଏ । ଆଗରୁ ଏହି ଜଉ କଣ୍ଢେଇକୁ ନେଇ ପିଲାମାନେ ଖେଳୁଥିଲେ । ପିଲାମାନଙ୍କ ଜଉ କଣ୍ଢେଇ ବାହାଘର ମଧ୍ୟ କରାଯାଉଥିଲା । ଏଥିପାଇଁ ପାଲିଙ୍କି ବା ଟେମଜାନିର ବ୍ୟବହାର କରାଯାଉଥିଲା । ଏହି ବର କନିଆଁ ବାହାଘର ବାଲେଶ୍ୱରୀ ଲୋକ ପର୍ବ ଭାବରେ ଖ୍ୟାତି ଅର୍ଜନ କରିଥିଲା । ତିଆରି ପ୍ରଣାଳୀ ପ୍ରଥମେ କଞ୍ଚା ମାଟିରେ କଣ୍ଢେଇ ସବୁ ତିଆରି କରାଯାଇ ଏହି ମାଟି କଣ୍ଢେଇ ସବୁକୁ ଭାଟିରେ ପୋଡ଼ାଯାଇ ଥାଏ । ତହିଁରେ ଜଉର ଆବରଣ ଦିଆଯାଏ । ରଙ୍ଗ ମାନିଲା ପରି ସରୁ ସରୁ ଜଉ ସୂତାରେ କୋଟିକମ କରାଯାଏ । ପୋଡ଼ା ମାଟି କଣ୍ଢେଇର ଭିତର ଭାଗ ଟାଣ ଥାଏ ଓ ବାହାର ଭାଗ ଜଉ ଆବରଣ ହେତୁ ପିଚ୍ଛିଳ ହୋଇଥାଏ ଓ ଦେଖିବାକୁ ସୁନ୍ଦର ଦିଶେ । ଜଉ କଣ୍ଢେଇ ମୁଖ୍ୟତଃ ବର କନିଆଁ କଣ୍ଢେଇ ହୋଇଥିଲେ ହେଁ ପାଲିଙ୍କି, ଗଣେଶ, ହାତୀ, ଘୋଡ଼ା, ଷଣ୍ଢ, ମୟୂର, ହଂସ ଆଦି ମଧ୍ୟ ତିଆରି କରାଯାଇଥାଏ । କଣ୍ଢେଇ ରଙ୍ଗ କଲାବେଳେ ବରକୁ ନାରଙ୍ଗୀ ଓ କନିଆଁକୁ ହଳଦୀ ରଙ୍ଗ ଦିଆଯାଇଥାଏ ।
ଗୁରଦାସ ମାନ ପଞ୍ଜାବର ପ୍ରମୁଖ ଲୋକ ଗାୟକ ଅଭିନେତା । ତାଙ୍କୁ ପଞ୍ଜାବର ଗାୟକ ସମ୍ରାଟ କୁହାଯାଏ । ପ୍ରାରମ୍ଭିକ ଜୀବନ ଗୁରଦାସ ମାନଙ୍କ ଜନ୍ମ ୪ ଜାନୁଆରୀ ୧୯୫୭ ମସିହାରେ ପଞ୍ଜାବର  "ମୁକ୍ତସର"  ଜିଲ୍ଲାସ୍ଥିତ ଗିଦ୍ଦରବାହା ନାମକ ଅଞ୍ଚଳରେ ହୋଇଥିଲା । ପ୍ରାରମ୍ଭିକ ଶିକ୍ଷା  "ମଲୋଟ" ରେ ହୋଇଥିଲା ତଥା ଉଚ୍ଚ ଶିକ୍ଷା ପାଇଁ ପଟିଆଲା ଚାଲିଆସିଲେ ।  'ପଟିୟାଲା' ର ନ୍ୟାସନାଲ ଇଂଷ୍ଟିଚିୟୁଟ ଅଫ ସ୍ପୋର୍ଟସ୍  (ଏନ. ଆଇ. ଏସ)ରେ ଡିଗ୍ରୀ ନେଇଥିଲେ  । ଦିନେ ଜାନୁଆରୀ ୨୦୨୧ ମସିହାରେ ରୋପଡ ପାଖେ ତଥା ଜାନୁଆରୀ ୨୦୦୭ ମସିହାରେ ହରିୟାଣାର  "କରନାଲ"  ଜିଲ୍ଲାର  "ବସ୍ତାର"  ଗ୍ରାମ ନିକଟରେ ଏକ ଗାଡ଼ି ଦୁର୍ଘଟଣାର ଶିକାର ହୋଇଥିଲେ, ଯେଉଁଥିରେ ସେ ଆହତ ମଧ୍ୟ ହୋଇଥିଲେ । ପୁରସ୍କାର ଏବଂ ସମ୍ମାନ ସେପ୍ଟେମ୍ବର ମାସ ୨୦୧୦ ମସିହାରେ ବ୍ରିଟେନରେ ପଞ୍ଜାବୀ ଗାୟକ ଗୁରଦାସ ମାନଙ୍କୁ ବିଶ୍ୱ ସଙ୍ଗୀତରେ ଡକ୍ଟରେଟ ଉପାଧିରେ ସମ୍ମାନିତ କରାଯାଇଥିଲା । ୧୪ ସେପ୍ଟେମ୍ବର ୨୦୧୨ ମସିହାରେ ତାଙ୍କୁ ପଞ୍ଜାବ ୟୁନିଭର୍ସିଟୀ ପଟିୟାଲାର ୩୬ତମ ଦୀକ୍ଷାନ୍ତ ସମାରୋହରେ ରାଜ୍ୟପାଳ ଡକ୍ଟର ଅଫ ଲିଟରେଚର ଉପାଧିରେ ସମ୍ମାନିତ କରିଥିଲେ । ଫିଲ୍ମ  "ଦେଶ ହୋ ୟା ପ୍ରଦେଶ"   (2004)ରେ ନିଜ ଚରିତ୍ର ଚିତ୍ରଣ ପାଇଁ ମୁଖ୍ୟ ଅଭିନେତା ଗୁରଦାସଙ୍କୁ ରାଷ୍ଟ୍ରପତିଙ୍କ ରାଷ୍ଟ୍ରୀୟ ପୁରସ୍କାର ଏବଂ ସର୍ବଶ୍ରେଷ୍ଠ ଅଭିନେତା ବିଶେଷ ଜୁରୀ ପୁରସ୍କାରରେ ସମ୍ମାନିତ କରାଗଲା  । ହିର୍ଙ୍କୁ ନିଜ ଗାୟନ ମାଧ୍ୟମରେ ସମ୍ପୂର୍ଣ୍ଣ କଥାର ନିର୍ମାଣ ପାଇଁ ଫିଲ୍ମ ବାରିଷ ଶାହ-ଇସ୍କ ଦା ବାରିଷ  (2006) ପାଇଁ ସର୍ବ ଶ୍ରେଷ୍ଠ ପୁରୁଷ ପାର୍ଶ୍ୱ ଗାୟକର ପୁରସ୍କାର ମଧ୍ୟ ଗୁରଦାସ ମାନଙ୍କୁ ଦିଆଗଲା  । ଫିଲ୍ମ ବାରିଷ ଶାହ-ଇସ୍କ ଦା ବାରିଷ  (2006) ପାଇଁ ବର୍ଲିନ ଏସିଆ ଫିଲ୍ମ ମହୋତ୍ସବରେ ଗୁରଦାସଙ୍କୁ ସର୍ବଶ୍ରେଷ୍ଠ ଅଭିନେତା ରୂପେ ପୁରସ୍କାର ମିଳିଥିଲା  । ଆଲବମ ବୁଟପଲିସ୍ ପାଇଁ ବ୍ରିଟେନ ଏସୀୟାଇ ସଙ୍ଗୀତରେ ସର୍ବଶ୍ରେଷ୍ଠ ଅନ୍ତଃ ରାଷ୍ଟ୍ରୀୟ ପୁରସ୍କାରରେ ସମ୍ମାନିତ କରାଗଲା । ସୁଖମନୀ - ହୋପ୍ ଫାର ଲାଇଫ  (2011) ପାଇଁ ସର୍ବ ଶ୍ରେଷ୍ଠ ଅଭିନେତା  (କ୍ରିଟିକ୍ସ)ର ପୀଟୀସି ଫିଲ୍ମ ଆୱାର୍ଡ ମିଳିଥିଲା  । କ୍ୟାରିଅର ଗୁରଦାସ ମାନ ଜାଗରଣ ପ୍ରକାଶନ ଲିମିଟେଡ଼ରେ ପଞ୍ଜାବୀ ଭାଷାର ସମାଚାର ପତ୍ର ପଞ୍ଜାବୀ ଜାଗରଣର ବ୍ରାଣ୍ଡ ଆମ୍ବାସଡର ମଧ୍ୟ ଅଟନ୍ତି । ନୂଆ ଆଲବମ-ରୋଟୀ 1 ଅଗଷ୍ଟ 2013 ମସିହାରେ ଚଣ୍ଡୀଗଡ଼଼ରେ ସେ ନିଜ ନୂଆ ପଞ୍ଜାବୀ ଆଲବମ  "ରୋଟୀ"  ରିଲିଜ କରିବାକୁ ପହଞ୍ଚିଲେ । ତାଙ୍କୁ ପଚରା ଯାଇଥିଲା କି, ଏହି ଆଲବମରେ କେଉଁ ଗୀତ ସବୁଠାରୁ ବେଶୀ ଭଲ ଲାଗେ; ସେ କହିଥିଲେ - ମୋର ଏହି ମ୍ୟୁଜିକ ଆଲବମରେ ଆଠଟି ଗୀତ ମୋର ଗେହ୍ଲା ପିଲାମାନଙ୍କ ପରି ଅଟେ । ଯେପରି ଜଣେ ମା 'କୁ ନିଜର ସମସ୍ତ ପିଲା ଭଲ ଲାଗନ୍ତି, ସେହିପରି ମୋତେ ଏହି ସବୁ ଗୀତ ଭଲ ଲାଗେ । ଅତି ଶିଘ୍ର ସେ ଏକ ପଞ୍ଜାବୀ ଫିଲ୍ମ ପଞ୍ଜାବେୟ ଜୁବାନେ କରିବାକୁ ଯାଉଛନ୍ତି, ଯେପରି ତାଙ୍କ ସ୍ତ୍ରୀ  "ମନଜିତ୍ ମାନ"  ଡାଇରେକ୍ଟର କରିବେ । ଏହି ଫିଲ୍ମର ଶୁଟିଂ ପରବର୍ଷ ଜୁନ ବେଳକୁ ଆରମ୍ଭ ହୋଇଯିବ । ବ୍ୟକ୍ତିତ୍ୱ ପଞ୍ଜାବୀ ଗାୟକର ସବୁଠାରୁ ବଡ଼ ଷ୍ଟାର ହେବା ପରେ ମଧ୍ୟ ଅହଂ ଭାବ ତାଙ୍କୁ ଛୁଇଁ ପାରିନାହିଁ । ଛୋଟ ଛୋଟ ଗ୍ରାମର ଧାର୍ମିକ ଅନୁଷ୍ଠାନ ଏବଂ ମେଳାକୁ ପ୍ରାୟତଃ ଯାଇଥାନ୍ତି ।, ସେ ନକୋଦରସ୍ଥିତ ଡୋରା ବାବା ମୁରାଦ ଶାହା ଟ୍ରଷ୍ଟର ଚେୟାରମ୍ୟାନ ମଧ୍ୟ ଥିଲେ । ଏହି ଟ୍ରଷ୍ଟ ତରଫରୁ ଉତ୍ତରାଖଣ୍ଡରେ ଜୁନ 2013 ମସିହାରେ ଆସିଥିବା ଭୂମିକମ୍ପ ପାଇଁ ପ୍ରଧାନମନ୍ତ୍ରୀ ରାହତ କୋଷରେ ସେ 11,00000/- ଟଙ୍କା ଦାନ ଦେଇଥିଲେ । 9 ଜାନୁଆରୀ 2001 ମସିହାରେ ରୋପଡ଼ ପାଖେ ଏକ ଭୟାନକ ଦୁର୍ଘଟଣାରେ ମାନ ବଞ୍ଚିଗଲେ କିନ୍ତୁ ତାଙ୍କ ଡ୍ରାଇଭର  "ତେଜ ପାଲ" ର ମୃତ୍ୟୁ ହୋଇଗଲା । ସେ ତାଙ୍କୁ ନିଜର ବହୁ ଭଲ ସାଙ୍ଗ ମଧ୍ୟ ମାନୁଥିଲେ , ତାଙ୍କୁ ସମର୍ପଣ କରି ମାନ ଏକ ଗୀତ ଲେଖିଥିଲେ ଏବଂ ଗାଇଥିଲେ - ବେଠୀ ସାଡ଼େ ନାଲ ସବାରୀ ଉତର ଗୟୀ । ମାନଙ୍କ ବ୍ୟକ୍ତିତ୍ୱର ଅନୁମାନ ଏହି ଘଟଣାରୁ ଲଗା ଯାଇପାରେ । ମ୍ୟୁଜିକ ଆଲବମ  "ରୋଟି"  ରିଲିଜର ପର ମ୍ୟୁଜିକ ଭିଡିଓ ଡାଇରେକ୍ଟର - ମ୍ୟୁଜିକ ଡାଇରେକ୍ଟର  "ଜତିନ୍ଦର ଶାହା" ଙ୍କ ସହ ଗୁରଦାସ ମାନଙ୍କ ଅନୁଭବ ବିଷୟରେ ପଚରା ଗଲା ବେଳେ ସେଠାରେ ଏତେ ଭାବ ପ୍ରବଣ ହୋଇଗଲେ ଯେ ତାଙ୍କ ଆଖି ଭରିଗଲା ଏବଂ ସେ ଚୁପ ହୋଇଗଲେ । ସେହି ସମୟରେ ଗୁରଦାସ ମାନ ନିଜ ଆସନରୁ ଉଠି ଆସିଲେ ଏବଂ ଜତିନ୍ଦରଙ୍କୁ ଜୋରରେ ଆଲିଙ୍ଗନ କଲେ ।
କୋଟପାଡ଼  (କ୍ରମିକ ସଂଖ୍ୟା: ୧୪୨) କୋରାପୁଟ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କୋଟପାଡ଼  (ବି), କୋଟପାଡ଼ ବ୍ଳକ, କୁନ୍ଦ୍ରା ବ୍ଳକ, ବୋରିଗୁମ୍ମା ବ୍ଳକର କିଛି ଅଂଶ ଓ ବୈପାରୀଗୁଡ଼ା ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଚନ୍ଦ୍ରଶେଖର ମାଝୀ ବିଜୁ ଜନତା ଦଳ ପ୍ରାର୍ଥୀ ଅଶୋକ କୁମାର ପାଙ୍ଗୀଙ୍କଠାରୁ ୩୧୩୨୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବାସୁଦେବ ମାଝି, ବିଜୁ ଜନତା ଦଳ ପ୍ରାର୍ଥୀ ଗୋପୀନାଥ ନାୟକଙ୍କଠାରୁ ୧୧,୨୩୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୧୪ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବିକାନିର ଭୁଜିଆ ପ୍ରାୟତଃ ଭୁଜିଆଭାବେ ଜଣା । ଏକ ଲୋକପ୍ରିୟ ଶୁଖିଲା ଜଳଖିଆ ଖାଦ୍ୟ ଅଟେ । ଫିକା ହଳଦିଆ ରଙ୍ଗର ଏହି ଖାଦ୍ୟଦ୍ରବ୍ୟର ମୁଖ୍ୟ ଉପାଦାନ ବେସନ ଏବଂ ମସଲା ଅଟେ । ଏହି ଦ୍ରବ୍ୟ ରାଜସ୍ଥାନର ବିକାନିର ସହରରୁ ପ୍ରଥମେ ତିଆରି ହୋଇଥିଲା । ଏଥିଲାଗି ବିକାନିର ଏକ ସ୍ୱତନ୍ତ୍ର ପରିଚୟ ସୃଷ୍ଟିକରେ । ଏକ ଜେନେରିକ ନାମ ଭାବେ ଏବଂ ୨୦୧୦ରେ ବିକାନିର ଭୁଜିଆ ଭାରତୀୟ ଭୌଗଳିକ ସଂକେତ ଭାବେ ଅନୁମୋଦିତ ତଥା ପଂଜିକୃତ ହୋଇଥିଲା । ବର୍ତ୍ତମାନ ଭିନ୍ନ ଭିନ୍ନ ସ୍ୱାଦରେ ବିଭିନ୍ନ ଉପାଦାନ ପକାଇ ଭୁଜିଆ ତିଆରି ହେଉଛି । ରାଜସ୍ଥାନର ଗ୍ରାମାଞ୍ଚଳରେ  'ବିକାନିର ଭୁଜିଆ'  ପ୍ରସ୍ତୁତି ବ୍ୟବସାୟ ୨.୫ ଅୟୁତ ବିଶେଷ କରି ମହିଳାମାନଙ୍କୁ ଜୀବିକା ଯୋଗାଉଛି । ଏହା ଏକ ବହୁରାଷ୍ଟ୍ରୀୟ କମ୍ପାନୀ ପେପ୍ସିକୋ ଏବଂ ଭାରତୀୟ ସ୍ନାକ କମ୍ପାନୀମାନଙ୍କ ସହ ପ୍ରତିଦ୍ୱନ୍ଦିତା କରୁଛି ଯେଉଁମାନେ ଭୁଜିଆ ନାମକୁ ମଧ୍ୟ ବ୍ୟବହାର କରୁଛନ୍ତି । ବର୍ଷ ବର୍ଷ ଧରି ବହୁ ପ୍ରତିଯୋଗିତା ପରେ ସେପ୍ଟେମ୍ବର ୨୦୧୦ରେ ଏକ ପ୍ୟାଟେଣ୍ଟ ହୋଇଥିଲା । ଇତିହାସ ୧୮୭୭ ମସିହାରେ ମହାରାଜା ଶ୍ରୀ ଡୁଙ୍ଗର ସିଂଙ୍କ ସମୟରେ ବିକାନିରରେ ଭୁଜିଆ ତିଆରି ଆରମ୍ଭ ହୋଇଥିଲା । ପ୍ରସ୍ତୁତି ପ୍ରଣାଳୀ ବିନ ବେସନ, ମସଲା, ଚଣା ଡାଲି ବେସନ, ସେଲ୍ୟୁଲୋଜ ଗୁଣ୍ଡ, ଡାଲି, ଲୁଣ, ନାଲି ଲଙ୍କା, ଗୋଲମରିଚ, ଲବଙ୍ଗ, ଅଳେଇଚ, ବାଦାମ ତେଲ, ଇତ୍ୟାଦିରୁ ଏକ ତରଳମିଶ୍ରଣ ପ୍ରସ୍ତୁତା କରାଯାଇ ଏକ ଛାଂଚରୁ ତେଲ କଢାଇକୁ ପକାଯାଇ ଛଣାଯାଏ ।
ଆବଜୁ ବା ଆପସୁ, ଅନ୍ୟ ନାମ ଏଙ୍ଗୁର   : ,   ; : ; :   .,  ' '   ' ' , ;  , ନାମ ଭୂଗର୍ଭରୁ ଜାତ ସଜ ପାଣିକୁ ବୁଝାଏ ଯାହାର ଉର୍ବରକ ଗୁଣ ଥାଏ; ଏହି ନାମ ସୁମେରିଆନ ଧର୍ମର ଆକ୍କାଡିଆନ ପୁରାଣରୁ ଅଣାଯାଇଛି ଓ ହ୍ରଦ, ଝରଣା, ନ‌ଦୀ, କୁଅ ଓ ସଜ ଜଳର ଅନ୍ୟାନ୍ୟ ଉତ୍ସ ଆବଜୁରୁ ଆସିଥିବା କୁହାଯାଏ । ସୁମେରିଆନ ଓ ଆକ୍କାଡିଆନ ପୁରାଣରେ ଏହାକୁ ଆଦିମ ସମୁଦ୍ର ନାମ ଦିଆଯାଇଛି ଯାହା ପୃଥିବୀ ତଳେ ଥିବା ଶୂନ୍ୟ ସ୍ଥାନ  (କୁର) ଓ ପୃଥିବୀ  (ମା) ମଧ୍ୟରେ ଅଛି  । ଏକ ସମ୍ପୂର୍ଣ୍ଣ ମାପକରା କପ ଏହାର ଚିତ୍ରଲେଖ ଅଛି ଯାହା ଜ୍ଞାନ, ବୁଦ୍ଧି, ଶିଷ୍ୟ ଇତ୍ୟାଦିକୁ ବୁଝାଏ । ଆବ ଚିତ୍ରଲେଖରେ ଗୋଟିଏ ଘର, ନଡ଼ା ଛପର ଥିବା କୁଡ଼ିଆ, ପିତାକୁ ବୁଝାଏ । ତେଣୁ ଆବଜୁ କ‌ହିଲେ ପୂର୍ଣ୍ଣ ଜ୍ଞାନପ୍ରାପ୍ତ ପିତାଙ୍କୁ ବୁଝାଏ ଓ ଏହା ମଧ୍ୟ ଏଙ୍ଗୁରର ଚିତ୍ରଲେଖ ଯେଉଁଥିରେ ଏକ ଚାରିକୋଣିଆ ବେସିନ ମଧ୍ୟ ଭାଗରେ ଗୋଟିଏ ତାରା ଥାଏ ଯାହା ଭଗବାନ‌କୁ ବୁଝାଏ । ସୁମେରୁ ସଂସ୍କୃତି ଏରିଡୁ ସ‌ହରରେ ଏଙ୍କି ମନ୍ଦିର ଇ୨ ଆବଜୁ ନାମରେ ଜଣାଶୁଣା ଥିଲା   2-    (ଗଭୀର ଜଳାଶୟର ଗୃହ) ଯାହା ଏକ ପଙ୍କପୂର୍ଣ୍ଣ ସ୍ଥାନ ଧାରରେ ଥିଲା ଯାହାକୁ ଆବଜୁ କୁହାଯାଏ  । ବେବିଲୋନ ଓ ଆସିରିଆ ମନ୍ଦିରମାନଙ୍କର ହତା ମଧ୍ୟରେ ପବିତ୍ର ଜଳ   ଥିବା ଟାଙ୍କି ଥାଏ ଯାହାକୁ ଆବଜୁ ବା ଆପସୁ କୁହାଯାଏ । ଏହିଭଳି ଧାର୍ମିକ ଜଳାଥିବା ଟାଙ୍କିମାନ ଅନେକ ଧାର୍ମିକ ସ୍ଥାନମାନଙ୍କରେ ଦେଖାଯାଏ ଯେପରିକି ଜୁଦାଇନମର ମିକଭଟ  , ଇସଲାମ ମସଜିଦ ପାଖ ଘୁସଲ   ବା ଖ୍ରୀଷ୍ଟଧର୍ମର ଚର୍ଚ୍ଚରେ ବାପଟିଜ୍ମ   ନିମନ୍ତେ ଟାଙ୍କି ଥିବା ଦେଖାଯାଏ । ସୁମେରୁ ଖଗୋଳ ବିଜ୍ଞାନରେ ମାନବ ପ୍ରାଣୀ ସୃଷ୍ଟିର ବ‌ହୁତ ପୂର୍ବରୁ ସୁମେରୁ ଭଗବାନ  'ଏଙ୍କି'    ରହିଥିବା ବିଶ୍ୱାସ କରାଯାଏ । ଏଙ୍କିଙ୍କର ପତ୍ନୀ ଦମଗାଲନୁନା  , ତାଙ୍କ ମାତା ନମ୍ମୁ  , ତାଙ୍କ ଦ୍ୱାରପାଳ ଭଳି ଅନେକ ସେବାକାରୀମାନେ ତାଙ୍କ ସ‌ହିତ ଆବଜୁରେ ବାସ କରୁଥିଲେ । ଭଗବାନ ଭାବରେ ଆବଜୁଙ୍କୁ ଭଗବାନ ଭାବରେ ବର୍ଣ୍ଣନା କରାଯାଇଥିଲା କେବଳ ବେବିଲୋନରେ ଥିବା ଆସ୍ସୁର୍ବାନିପାଲ ଲାଇବ୍ରେରୀରେ ଗଚ୍ଛିତ ଥିବା ସୃଷ୍ଟିର ମହାକାବ୍ୟ  'ଏନୂମା ଏଲିଶ'   (ଖ୍ରୀପୂ ୬୩୦)   ପୁସ୍ତକରେ କିନ୍ତୁ ତାହା ୫୦୦ ଶହ ବର୍ଷର ପୁରାତନ ଅଟେ  । ଏହି କାହାଣୀରେ ସେ ସଜ ଜଳରୁ ମୌଳିକ ଭାବରେ ସୃଷ୍ଟି ହୋଇଥିଲେ ଓ ସେ ଆଉ ଜଣେ ମୌଳିକ ଭଗବାନ  'ତିଆମତ' ଙ୍କର   ପ୍ରେମିକ ଥିଲେ ଯିଏ ଲୁଣି ଜଳରୁ ସୃଷ୍ଟି ହୋଇଥିଲେ । ଏନୂମା ଏଲିଶ ମହାକାବ୍ୟର ଆରମ୍ଭ: ଯେତେବେଳେ ସ୍ୱର୍ଗ ବା ଏ-ନୁ-ମା ଏ-ଲିସର ଅସ୍ତିତ୍ୱ ନଥିଲା ବା ତଳେ ପୃଥିବୀ ନଥିଲା ସେତେବେଳେ ସଜପାଣିର ସମୁଦ୍ର  "ଆପସୁ"  ବିଦ୍ୟମାନ ଥିଲା ଯେଉଁଥିରୁ ଲୁଣି ସମୁଦ୍ର ତିଆମତ ସୃଷ୍ଟି ହେଲା। ତାଙ୍କର ଜଳ ସେ ପର୍ଯ୍ୟନ୍ତ ଆବଶ୍ୟକ ସ୍ଥଳେ ମିଶ୍ରିତ ହେଉଥିଲା; କୌଶସି ଗୋଚର ଭୂମି ନଥିଲା ଏପରିକି ଗୋଟିଏ ବୁଦା ମଧ୍ୟ ନଥିଲା । ଏହା ଫଳରେ ଯୁବା ଭଗବାନ ସୃଷ୍ଟି ହେଲେ ଯିଏ ଆପସୁଙ୍କୁ ହତ୍ୟା କରି ବ୍ରହ୍ମାଣ୍ଡର ରାଜା ହେଲେ । କ୍ରୋଧାନ୍ୱିତ ତିଆମତ ପ୍ରଥମ ଡ୍ରାଗନ ଜନ୍ମ ଦେଲେ, ତାଙ୍କ ଦେହରେ ରକ୍ତ ବଦଳରେ ବିଷ ଭରିଥିଲେ ଓ ବିଶ୍ୱାସଘାତକ ସନ୍ତାନମାନଙ୍କ ମଧ୍ୟର ଯୁଦ୍ଧ କରେଇଦେଲେ ଓ ଝଡ଼ର ଦେବତା ମରଦୁକ   ତାଙ୍କୁ ହତ୍ୟା କ୍କରି ତାଙ୍କର ମୃତ ଶରୀରରୁ ସ୍ୱର୍ଗ ଓ ପୃଥିବୀ ତିଆରି କଲେ ।
ଡୋନାଲ୍ଡ ଟ୍ରମ୍ପ ଯୁକ୍ତରାଷ୍ଟ୍ର ଆମେରିକାର ୪୫ତମ ରାଷ୍ଟ୍ରପତି ଭାବରେ ୨୦-୧-୨୦୧୭ରୁ ଚାରି ବର୍ଷ ନିମଂତେ କାର୍ଯ୍ୟଭାର ଗ୍ରହଣ କରିଛନ୍ତି । ଆମେରିକାର ରିପବ୍ଲିକାନ ରାଜନୈତିକ ଦଳ ତରଫରୁ ୨୦୧୬ ନଭେମ୍ବର ରାଷ୍ଟ୍ରପତି ନିର୍ବାଚନ ଲଢି ସେ ହରାଇଥିଲେ ଡେମୋକ୍ରାଟ ଦଳର ହିଲାରି କ୍ଲିଣ୍ଟନଙ୍କୁ । ଟ୍ରମ୍ପ ଅର୍ଗାନାଇଜେସନ୍‌ର ଚେୟାରମ୍ୟାନ୍‌ ହେଉଛନ୍ତି ଟ୍ରମ୍ପ । 2014ରେ ଯେଉଁ କମ୍ପାନିର ରାଜସ୍ୱ ଥିଲା 9.5 ୟୁଏସ୍‌ ବିଲିୟନ୍‌ ଡଲାର । ସେ ବର୍ତ୍ତମାନ 3.7 ବିଲିୟନ୍‌ ଡଲାର ମାଲିକ । ତାଙ୍କର ଟ୍ରମ୍ପ ଟାଓ୍ବାର ପେଣ୍ଟ ହାଉସ୍‌ର ମୂଲ୍ୟ ହେଉଛି ଶହେ ମିଳିୟନ୍‌ ଡଲାର । ଏହାଛଡ଼ା ତାଙ୍କର ରହିଛି ନ୍ୟୁୟର୍କରେ ଏକ ବିରାଟ ମ୍ୟାନସନ୍‌ । ଟ୍ରମ୍ପଙ୍କ ଗୋଲ୍ଡ ପ୍ଲେଟେଡ୍‌ ମୋଟର ସାଇକେଲ , 3ଟି ସିକୋରିସ୍କାଏ ହେଲିକପ୍ଟର ଓ ଏକ ବୋଇଂ 757 ରହିଛି । ଏହା ବାଦ ତାଙ୍କ ପାଖରେ ରହିଛି ପ୍ରାୟ 23 ମିଲିଅନ୍‌ ଡଲାରର ଜେଟ୍‌ ବିମାନ । ସେ ବର୍ତ୍ତମାନ ଆମେରିକାର 113 ତମ ଓ ବିଶ୍ୱର 324ତମ ଧନୀ ବ୍ୟକ୍ତି ।
ଗୋସେରେଲିନ, ଏକ ବେପାର ନାମ ଜୋଲାଡେକ୍ସ, ହେଉଛି ପ୍ରୋଷ୍ଟେଟ୍ କର୍କଟ, ସ୍ତନ କର୍କଟ, ଏଣ୍ଡୋମେଟ୍ରିଓସିସ୍, ଜରାୟୁର ଅସ୍ୱାଭବିକ ରକ୍ତସ୍ରାବ ଏବଂ ଜରାୟୁ ଫାଇବ୍ରଏଡ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ପ୍ରୋଷ୍ଟେଟ କର୍କଟ ଚିକିତ୍ସାରେ ଏହା ମୁଷ୍କ ବା ଟେଷ୍ଟିକଲ୍ ଅପସାରଣ ପରିବର୍ତ୍ତେ ବ୍ୟବହୃତ ହୋଇପାରେ । ଚର୍ମ ତଳେ ଏହା ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗରମ ଫ୍ଲସ, ଯୌନ‌କ୍ରିୟା ଅସୁବିଧା, ଉଦାସୀନତା ଏବଂ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ପିଟୁଇଟାରି ଆପୋପ୍ଲେକ୍ସି, କ୍ୟୁଟି ବିସ୍ତାର, ଓଷ୍ଟିଓପୋରୋସିସ୍ ଏବଂ ଆନାଫାଇଲକ୍‌ସିସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଗୋନାଡ଼ୋଟ୍ରୋପିନ ରିଲିଜିଙ୍ଗ ହରମୋନ ଆଗୋନିଷ୍ଟ ଯାହା ଦେବା ଫଳରେ ଫଲିକଲ ଉତ୍ତେଜକ ହରମୋନ୍   ଏବଂ ଲ୍ୟୁଟିନାଇଜିଂ ହରମୋନ୍   ହ୍ରାସ ହୁଏ ଏବଂ ପରେ ଆଣ୍ଡ୍ରୋଜେନ ଏବଂ ଇଷ୍ଟ୍ରୋଜେନ କମିଯାଏ । ୧୯୭୬ ମସିହାରେ ଗୋସେରେଲିନ ପେଟେଣ୍ଟ୍ ହୋଇଥିଲେ ଏବଂ ୧୯୮୭ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା ।ଲିଉପ୍ରୋରେଲିନ ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୩.୬ ମିଗ୍ରା ପ୍ରତିରୋପଣର ମୂଲ୍ୟ ୨୦୨୧ ସୁଦ୍ଧା ୭୦ ପାଉଣ୍ଡ ଥିଲେ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୬୦୦ ଡଲାର ଅଟେ ।
ଶ୍ରୀଜୀଉଙ୍କର ରାଧା ଦାମୋଦର ବେଶ ପ୍ରତ୍ୟେକ ବର୍ଷ ଆଶ୍ୱିନ ଶୁକ୍ଳ ଏକାଦଶୀଠାରୁ କାର୍ତ୍ତିକ ଶୁକ୍ଳ ଦଶମୀ ପର୍ଯ୍ୟନ୍ତ ଦୀର୍ଘ ଏକମାସ ପର୍ଯ୍ୟନ୍ତ ପ୍ରତ୍ୟହ ଅନୁଷ୍ଠିତ ହୋଇଥାଏ । କାର୍ତ୍ତିକ ମାସରେ ବିଷ୍ଣୁଙ୍କର ନାମ ଦାମୋଦର ହୋଇଥିବାରୁ ବେଶର ନାମ ଏପରି ନାମକରଣ କରାଯାଇଛି । କିମ୍ବଦନ୍ତୀ ପୌରାଣିକ ବର୍ଣ୍ଣନାନୁଯାୟୀ ଅକୃର ମଥୁରାକୁ ଯିବା ସମୟରେ ଯମୁନା ନନ୍ଦୀରେ ସ୍ନାନ କରୁଥିବାବେଳେ ଜଳ ମଧ୍ୟରେ ଏହି  ରାଧା ଦାମୋଦର  ବେଶ ଦର୍ଶନ କରିଥିଲେ । ବେଶ ଓଲାଗି ପରେ ବିଗ୍ରହଙ୍କଠାରୁ କଢ଼ାଯାଇଥିବା ପୁଷ୍ପ ଅଳଙ୍କାର ରାଜା ରାଣୀଙ୍କୁ ଦେବାର ବିଧି ଅଛି । ଥରେ ତଳୁଚ୍ଛ ସେବକ ନାରାୟଣ ମହାପାତ୍ର ଫୁଲଗୁଣାଟିକୁ ଦେବଦାସୀ ଲାବଣ୍ୟବତୀଙ୍କ ଗଭାରେ ଗୁଞ୍ଜି ଦେଇଥିଲେ । ପରେ ରାଜା ଏହି ଗୁଣାଟିକୁ ରାଣୀଙ୍କୁ ଦେବା ସମୟରେ ଏକ କେଶ ଲାଗିଥିବା ଦେଖି କ୍ରୋଧିତ ହୋଇ ପ୍ରଭୁଙ୍କ କେଶ ଥିବା ନ ଦେଖାଇଲେ ଦଣ୍ଡିତ ହେବେ ବୋଲି ସେବକ ନାରାୟଣ ମହାପାତ୍ରଙ୍କୁ ଆଦେଶ ଦେଲେ । ଭକ୍ତକୁ ରକ୍ଷା କରିବା ପାଇଁ ପ୍ରଭୁ କେଶ ଧାରଣ କଲେ, ପରଦିନ ରାଜା କେଶକୁ ଦେଖି ଟାଣିବାରୁ ରକ୍ତସ୍ରାବ ହେଲା । ସେହିଦିନଠାରୁ ପ୍ରଭୁଙ୍କର ଏହି ରାଧା ଦାମୋଦର ବେଶ ହେଉଅଛି । ବେଶ ଶ୍ରୀମନ୍ଦିର ସ୍ୱତ୍ୱବଲିପି ଅନୁଯାୟୀ ଶ୍ରୀମନ୍ଦିରରେ କାର୍ତ୍ତିକ ମାସରେ ରାତ୍ର ଦୁଇଘଡ଼ି ଥାଇ ମଙ୍ଗଳ ଆଳତି ଓ ଅବକାଶ ନୀତି ଶେଷ ହେବା ପରେ ଶ୍ରୀବିଗ୍ରହମାନଙ୍କର ରାଧା ଦାମୋଦର ବେଶ ଅନୁଷ୍ଠିତ ହୋଇ ଥାଏ । ଠାକୁରମାନେ ଏହି ବେଶରେ ବାଳଭୋଗ ପର୍ଯ୍ୟନ୍ତ ରହନ୍ତି । ଏହି ବେଶରେ ଥାଇ ଶ୍ରୀଜୀଉଙ୍କର ରୋଷ ହୋମ, ସୂର୍ଯ୍ୟପୂଜା, ଦ୍ୱାରପାଳ ପୂଜା, ଗୋପାଳ ବଲ୍ଲଭ ଭୋଗ, ସକାଳ ଧୂପ ଓ ବାଳ ଭୋଗ ହୋଇଥାଏ । ବାଳଭୋଗ ଛେକ ଆସିବା ପରେ ମୁଦିରସ୍ତ ସେବକ ଶ୍ରୀଅଙ୍ଗରେ ପ୍ରସାଦ ଲାଗି କରନ୍ତି ଓ ବାଳ ଭୋଗ ସରିବା ପରେ ତିନି ବାଡ଼ରେ ବନ୍ଦାପନା ହୋଇ, ବେଶ ଓଲାଗି ହୋଇଥାଏ । ଏହି ବେଶରେ ଫୁଲ ନିର୍ମିତ ଗୁଣା, ଚିତା ଓ ଅଧରମାଳା ଓ ବିଭିନ୍ନ ପ୍ରକାର ସୁବର୍ଣ୍ଣ ଅଳଙ୍କାର ଠାକୁରମାନଙ୍କୁ ଲାଗି କରାଯାଇଥାଏ । ଏହି ବେଶରେ ଶ୍ରୀଜଗନ୍ନାଥ ଓ ଶ୍ରୀବଳଭଦ୍ର ତ୍ରିକଚ୍ଛ ପରିଧାନ କରିଥାନ୍ତି । ଦୁଇ ହସ୍ତରେ ସୁବର୍ଣ୍ଣ ନଳୀଭୁଜ  (ନଳୀଭୂଜରେ ଆୟୁଧର ଚିତ୍ର ଥାଏ), ତ୍ରିମୁଣ୍ଡିରେ ବାଉଁଶ ପାତିଆ ଓ କନାରେ ନିର୍ମିତ ଚୂଳ, ଚୂଳର ଅଗ୍ରଭାଗରେ ରୂପା ଚନ୍ଦ୍ରିକା, କର୍ଣ୍ଣଦେଶରେ କୁଣ୍ଡଳ, କଟିଦେଶରେ ଓଡ଼ିଆଣୀ କମରପଟି, କଣ୍ଠରେ ସୁବର୍ଣ୍ଣ ଘାଗଡ଼ା ମାଳି, କପାଳରେ ତିଳକ, ଚନ୍ଦ୍ର, ସୂର୍ଯ୍ୟ ଏବଂ ରାମାନନ୍ଦୀ ଚିତା ଇତ୍ୟାଦି ସୁବର୍ଣ୍ଣ ଅଳଙ୍କାରରେ ଶ୍ରୀଜୀଉମାନେ ଭୂଷିତ ହୋଇଥାନ୍ତି  । ମସ୍ତକରେ ଡଡ଼ଗି ସହିତ ବିଭିନ୍ନ ପ୍ରକାର ପୁଷ୍ପ ଅଳଙ୍କାର, ସୁବର୍ଣ୍ଣ ଅଳଙ୍କାର ସହ ପାଟଶାଢ଼ୀ, ଫୁଟା, ଶିରୀ କପଡ଼ା, ପହରଣ, ବଳା, ଅଧରବଳା ଓ ଉତ୍ତରୀୟ ବସ୍ତ୍ର ଲାଗି ହୁଏ । ଏହି ବେଶରେ ବିଭିନ୍ନ ବାରରେ ବିଭିନ୍ନ ରଙ୍ଗର ପାଟବସ୍ତ୍ର ଜୀଉମାନେ ଲାଗି ହୁଅନ୍ତି । ରବିବାର ନାଲି, ସୋମବାର ଧଳାରେ କଳାଛିଟ, ମଙ୍ଗଳବାର ବାରପାଟିଆ, ବୁଧବାର ନୀଳ, ଗୁରୁବାର ହଳଦିଆ, ଶୁକ୍ରବାର ଶୁକ୍ଳ ଓ ଶନିବାର କଳାରଙ୍ଗ ପାଟବସ୍ତ୍ର ଲାଗି ହୁଅନ୍ତି । ଶ୍ରୀଜଗନ୍ନାଥ ସଂସ୍କୃତିର ଆଦିପୀଠ କଣ୍ଟିଲୋସ୍ଥ ଶ୍ରୀନୀଳମାଧବଙ୍କର ମଧ୍ୟ ଏକମାସ ଏହି ବେଶ ହୋଇଥାଏ ।
ଲାଞ୍ଜିଗଡ଼  (କ୍ରମିକ ସଂଖ୍ୟା: ୭୭) କଳାହାଣ୍ଡି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଲାଞ୍ଜିଗଡ଼ ବ୍ଳକ, ଥୁଆମୂଳ ରାମପୁର ବ୍ଳକ ଓ ଭବାନୀପାଟଣା ବ୍ଳକର କିଛି ଅଂଶ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବଳଭଦ୍ର ମାଝୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରଦୀପ ଦିଶାରୀଙ୍କଠାରୁ ୨୪୮୯୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶିବାଜୀ ମାଝି, ବିଜୁ ଜନତା ଦଳ ପ୍ରାର୍ଥୀ ବଳଭଦ୍ର ମାଝିଙ୍କଠାରୁ ୩,୦୩୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଲାଞ୍ଜିଗଡ଼ ନିର୍ବାଚନ ମଣ୍ଡଳୀରେରେ କେବଳ ୨ଥର ନିର୍ବାଚନ ଅନୁଷ୍ଠିତ ହୋଇଛି ।
ଟ୍ରାଜୋଡନ  (ଇଂରାଜୀ ଭାଷାରେ ) ଏକ ଔଷଧ ଯାହା ଅନେକ ନାମରେ ପୃଥିବୀରେ ବିକ୍ରୟ ହୁଏ, ଓ ଏହା ଏକ ଅବସାଦରୋଧୀ ଔଷଧ    । ପ୍ରମୁଖ ଅବସାଦ ବେମାରୀ, ଉଦ୍‌ବେଗ ଅବ୍ୟବସ୍ଥା ଓ ଅନ୍ୟାନ୍ୟ ଔଷଧ ସ‌ହିତ ଆଲକୋହୋଲ ଡିପେଣ୍ଡେନ୍ସ   ରୋଗମାନଙ୍କର ଚିକିତ୍ସାରେ ଏହି ଔଷଧ ଦିଆଯାଏ । ପାଟିରେ ଏ ଔଷଧ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ବେହୋସ ଅନୁଭବ, ବାନ୍ତି ଓ ମୁଣ୍ଡବିନ୍ଧା ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆତ୍ମହତ୍ୟା, ପ୍ରକଟିତ ବାଇପୋଲାର ଡିଜଅଡର, ଅନିୟମିତ ହୃଦ୍‌ଗତି   ଓ ପ୍ରାୟାପିଜ୍ମ ଇତ୍ୟାଦି ଦେଖାଯାଏ । ଗର୍ଭାବସ୍ଥା ବା ସ୍ତନ୍ୟପାନ କରେଇବା ସମୟରେ ଏହାର ପ୍ରତିକ୍ରିୟା ଅସ୍ପଷ୍ଟ ଅଛି । ଏହା ସେରୋଟୋନିନ ଆଣ୍ଟାଗୋନିସ୍ଟ ଓ ରିଅପଟେକ ଇନ‌ହିବିଟର  /   ଶ୍ରେଣୀର ଫିନାଇଲପିପେରାଜିନ   ଯୌଗିକ ପଦାର୍ଥ । ଏହାର ଏକ ପ୍ରଶାନ୍ତି କରଣ ପ୍ରଭାବ ମଧ୍ୟ ଅଛି । ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସନ ୧୯୮୧ରେ ଟ୍ରାଜୋଡନ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ ସନ ୨୦୧୫ରେ ଏହାର ଏକ ମାସର ଔଷଧ ଖର୍ଚ୍ଚ ପ୍ରାୟ ୨୧.୨୩ ପାଉଣ୍ଡ ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ସନ ୨୦୧୮ରେ ୪.୫୩ ଆମେରିକୀୟ ଡଲାର ଥିଲା । ସନ ୨୦୧୪ରେ ଏହି ଔଷଧର ୨୬ ନିୟୁତ ପ୍ରେସକ୍ରିପସନ ଆସିଥିଲା ।
ଡେବିରି ବ୍ରତ ଏକ ଲୋକ ବିଶ୍ୱାସ, ପୂର୍ବ ଦକ୍ଷିଣ ଓ ମଧ୍ୟ ଓଡ଼ିଶାରେ ପ୍ରଚଳିତ ଥିବା ଦେଖାଯାଏ । ଏହି ବ୍ରତ ସନ୍ତାନ ପ୍ରାପ୍ତି ନିମନ୍ତେ ନିଃସନ୍ତାନ ବିବାହିତ ମହିଳା ପାଳନ କରିଥାନ୍ତି । ବ୍ରତ ବିଧି ଡେବିରି ହାତ  (ବାମ ହାତ)ରେ ଖାଦ୍ୟ ଖାଇ ଷଠି ବୁଢ଼ୀ ନିକଟରେ ମାନସିକ ରଖାଯାଏ ଯେ ତାଙ୍କ ଛୁଆଠାରେ ଜ୍ଞାନ ଆସିବା ପର୍ଯ୍ୟନ୍ତ ଏହି ବ୍ରତ ପାଳିବା ଚାଲୁ ରଖିବେ  । ବ୍ରତ ଗୋପନୀୟ ରହେ । ବ୍ରତ ପାଳୁଥିବା ମହିଳାଜଣକ ଖାଉଥିବା ସମୟରେ ଯଦି ବାହାର ଲୋକ କେହି ବାମ ହାତରେ କିଆଁ ଖାଉଚୁ ବୋଲି ପଚାରନ୍ତି ତତକ୍ଷଣାତ ଖାଇବା ବନ୍ଦ କରି ଖାଇବା ଜାଗାରୁ ମହିଳା ଜଣକ ଉଠିଯାଇ ହାତ ଧୋଇବାକୁ ଚାଲି ଯାଆନ୍ତି । ଦେଖାଯାଏ ଏପରି ଦୁର୍ଘଟଣା ନ ଘଟିବା ପାଇଁ ପ୍ରାୟତଃ କବାଟ ବନ୍ଦ କରି ମହିଳା ଜଣକ ଖାଇଥାନ୍ତି । ସନ୍ତାନ ପ୍ରାପ୍ତି ପରେ ମଧ୍ୟ ମା ଏପରି ଚାଲୁ ରଖନ୍ତି । ଛୁଆ ମାଆକୁ  'ବାମ ହାତରେ କିଆଁ ଖାଉଚୁ'  କହିବା ପର୍ଯ୍ୟନ୍ତ ଏହି ବ୍ରତ ଚାଲେ । ମା ଏମିତି କହିବାକୁ ପ୍ରତ୍ୟକ୍ଷ କିମ୍ବା ପରୋକ୍ଷ ଭାବେ ଛୁଆକୁ ପ୍ରବର୍ତ୍ତେଇ ନଥାନ୍ତି କାରଣ ଛୁଆ ଏପରି କହିଲେ ହିଁ ଛୁଆଠାରେ ଜ୍ଞାନ ଆସିଲା ବୋଲି ଜଣାଯାଏ । ଏହି ବାକ୍ୟ ଖାଇବା ସମୟରେ ଶୁଣିବା କ୍ଷଣି ବ୍ରତ ଭଙ୍ଗ ହୁଏ । ସେଦିନ ଘରେ ଷଠି ବୁଢ଼ୀ ଉଦ୍ଦେଶ୍ୟରେ ଭୋଗରାଗ ପୂଜା କରି ବ୍ରତ ସମାପନ ହୁଏ । ସନ୍ତାନଟିଏ ପାଇବା ପାଇଁ ଅସନା ହାତରେ ଖାଇବା ଭଳି ଘୃଣ୍ୟ କାମ କରିବାକୁ ନିଃସନ୍ତାନ ନାରୀ ପଛାଇବ ନାହିଁ ବୋଲି ଏପରି ପ୍ରତିଜ୍ଞା ଷଠି ବୁଢ଼ୀ ନିକଟରେ କରିଥାଏ । ବିତର୍କ ଗାଁ ଗହଳିରେ ଶିକ୍ଷା ଅଭାବରୁ ସେହି ଛୁଆ ଅଶିକ୍ଷିତ ରହିଲେ ମାର ଏହି ବ୍ରତ ପାଳନ ଦୀର୍ଘ ଦିନ ଧରି ଚାଲେ ଫଳରେ ବ୍ରତଧାରୀଙ୍କ ଜୀବନ ଶୈଳୀରେ ବ୍ୟାଘାତ ଆସେ । ସାଧାରଣତଃ ବନ ହାତରେ ଶୌଚ କ୍ରିୟା କରାଯାଏ । ସେ ହାତରେ ଖାଇବାଦ୍ୱାରା ରୋଗ ଜୀବାଣୁ ଶରୀର ମଧ୍ୟକୁ ପ୍ରବେଶ କରି ମା 'କୁ ରୋଗାକ୍ରାନ୍ତ କରେ ।
ମନୋଜ ପଟ୍ଟନାୟକ  (ଜନ୍ମ: ୨୪ ଜୁନ ୧୯୫୫, କଟକ) ଜଣେ ଓଡ଼ିଆ ଗୀତିକବି ତଥା ଗୀତିକାର  । ସେ ଦୀର୍ଘ ଚାରି ଦଶନ୍ଧି ଧରି ଓଡ଼ିଆ ଓଡ଼ିଆ ଭାଷାରେ ଗୀତ ରଚନ କରୁଛନ୍ତି । ଆକାଶବାଣୀ, ଦୂରଦର୍ଶନ ସମେତ ବିଭିନ୍ନ ଆଲବମ୍ କ୍ୟାସେଟ୍, ୟୁଟ୍ୟୁବ୍ ଭିଡିଓ ପାଇଁ ସେ ଗୀତ ରଚନା କରିଛନ୍ତି । ୨୦୧୧ ମସିହାରେ ତାଙ୍କୁ ତାଙ୍କର ଗୀତିକବିତା ତୁମେ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ମନୋଜ ପଟ୍ଟନାୟକ ୧୯୫୫ ମସିହାର ଜୁନ ୨୪ ତାରିଖରେ କଟକ ଜିଲ୍ଲାର ଚୌଧୁରୀ ବଜାରସ୍ଥିତ ସନ୍ଦୀ ସାହିରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗୋପୀନାଥ ପଟ୍ଟନାୟକ ଓ ମାତାଙ୍କ ନାମ ପ୍ରତିମା ପଟ୍ଟନାୟକ । ସେ କଟକସ୍ଥିତ ପ୍ୟାରୀମୋହନ ଏକାଡେମୀ ହାଇସ୍କୁଲରୁ ପାଠ ପଢ଼ା ଶେଷ କରି ଖ୍ରୀଷ୍ଟ ମହାବିଦ୍ୟାଳୟରେ ଦୁକ୍ତ ଦୁଇ ପଢ଼ିଥିଲେ । ପରେ ସେ ରେଭେନ୍ସା ମହାବିଦ୍ୟାଳୟରୁ ବାଣିଜ୍ୟରେ ସ୍ନାତକ କରିବା ପରେ ମଧୁସୂଦନ ଆଇନ ମହାବିଦ୍ୟାଳୟରୁ ଆଇନ୍‌ରେ ମଧ୍ୟ ସ୍ନାତକ କରିଥିଲେ । ସେ କଟକ ବୋର୍ଡ଼ ଅଫ୍ ରେଭିନ୍ୟୁରେ ଚାକିରୀ କରିଥିଲେ । ଗୀତ ରଚନା ଏବଂ ସାହିତ୍ୟିକ ଜୀବନ ଅତିଶ କୁମାର ମଜୁମଦାର ତାଙ୍କ ଗୀତର ପ୍ରସଂଶା କରିବା ସହିତ ତାଙ୍କୁ ଗୀତିକାର ନରସିଂହ ମହାପାତ୍ରଙ୍କ ସହିତ ସାକ୍ଷାତର ପରାମର୍ଶ ଦେଇଥିଲେ । ଶ୍ରୀଯୁକ୍ତ ମହାପାତ୍ର ତାଙ୍କୁ ବିଭିନ୍ନ କଣ୍ଠଶିଳ୍ପୀ ଓ ସଙ୍ଗୀତକାରଙ୍କ ସହିତ ଭେଟ କରାଇଥିଲେ । ସେତେବେଳକୁ ତାଙ୍କ ଗୀତ ଆକାଶବାଣୀର ଯୁବବାଣୀ କାର୍ଯ୍ୟକ୍ରମରେ ପ୍ରସାରିତ ହୋଇଥିଲା, ଯାହାକି ତାଙ୍କୁ ଗୀତ ଲେଖିବାକୁ ପ୍ରେରଣା ଦେଇଥିଲା । ସେ ରାଜ୍ୟସ୍ତରୀୟ ଓଡ଼ିଆ ଗୀତିକବି ସମାଜର ମୂଳ ସଭ୍ୟ ଥିଲେ ଏବଂ ପରବର୍ତ୍ତୀ ସମୟରେ ସମ୍ପାଦକ ଓ ସଭାପତି ଭାବରେ ମଧ୍ୟ କାର୍ଯ୍ୟ କରିଥିଲେ ।
ସୌର ବର୍ଷର ପ୍ରଥମ ମାସ ହେଉଛି ମେଷ ମାସ । ଏହା ମେଷ ସଂକ୍ରାନ୍ତିରୁ ଆରମ୍ଭ ହୋଇ ମାସାନ୍ତରେ ଶେଷ ହୁଏ । ଜ୍ୟୋତିଷୀୟ ପୃଷ୍ଠଭୂମି ଜ୍ୟୋତିଷ ଗଣନାର ସୁବିଧା ପାଇଁ ପଣ୍ଡିତମାନେ କଳ୍ପନା କରିଅଛନ୍ତି ଯେ ସୂର୍ଯ୍ୟ ସମୁଦାୟ ଆକାଶ ବା ଖ-ଗୋଳରେ ଥାଇ ୧୨ ମାସରେ ପୃଥିବୀର ଚାରିଆଡ଼େ ପ୍ରଦକ୍ଷିଣ କରେ । ୩୦ ଡିଗ୍ରୀ ପରିମିତ ଏହି ପ୍ରତ୍ୟେକ କାଳ୍ପନିକ ଅଂଶ ଗୋଟିଏ ଗୋଟିଏ ରାଶି ନାମରେ ନାମିତ  ଅର୍ଥାତ୍ ମେଷ, ବୃଷ, ମିଥୁନ, କର୍କଟ, ସିଂହ, କନ୍ୟା, ତୁଳା ବିଛା, ଧନୁ, ମକର, କୁମ୍ଭ, ମୀନ  । ସୂର୍ଯ୍ୟ ଯେଉଁ ସମୟ ମଧ୍ୟରେ ଏହି ମେଷ ରାଶିରେ ଅବସ୍ଥାନ କରେ ସେହି ସମୟ ମେଷ ମାସ ନାମରେ ନାମିତ । ଏହା ମେଷ ସଂକ୍ରାନ୍ତିରୁ ଆରମ୍ଭ ହୋଇ ମାସାନ୍ତରେ ଶେଷ ହୁଏ । ସାଧାରଣତଃ ଏହା ଇଂରାଜୀ ମାସ ଏପ୍ରିଲର ମଧ୍ୟ ଭାଗରୁ ଆରମ୍ଭ ହୋଇ ମଇ ମାସର ମଧ୍ୟ ଭାଗରେ ଶେଷ ହୁଏ ‌। ହିନ୍ଦୁମାନଙ୍କର ଚାନ୍ଦ୍ରମାନ ମାସ ଚୈତ୍ର ଏବଂ ବୈଶାଖସହ ଏହା ସମ୍ବନ୍ଧିତ । ଏହିପରିଭାବେ ୧୨ଟି ରାଶି ନାମରେ ନାମିତ ୧୨ଟି ସୌରମାସ ଅଥବା ଏକ ସୌର ବର୍ଷର ପରିମାଣ ୩୬୫ ଦିନ । ମୂଖ୍ୟତଃ ଭାରତୀୟ ବସନ୍ତଋତୁରେ ପଡୁଥିବା ଏହି ସୌର ମାସରେ ସୀତାନବମୀ, ଚୈତ୍ର ନବରାତ୍ରୀ ଇତ୍ୟାଦି ହିନ୍ଦୁ ପର୍ବ ପର୍ବାଣି ପାଳିତ ହୁଏ । ଅଖିଳ ଭାରତୀୟ ନିରୟନ ସୌର କ୍ୟାଲେଣ୍ଡର ପଦ୍ଧତିରେ ପ୍ରଥମ ସୌର ମାସ  (ବୈଶାଖ) ୧୪ ଅପ୍ରିଲରୁ- ୧୪ ମଇ  ।
ବିଶ୍ୱଜିତ ଦାସଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ପ୍ରିୟତମା ୧୯୭୮ ମସିହାରେ ମୁକ୍ତିଲାଭ କରିଥିଲା ।
ଦେବଦୂର୍ଗା ଭାରତୀୟ ରାଜ୍ୟ କର୍ଣ୍ଣାଟକ ରାଜ୍ୟର ଏକ ସହର ଓ ତାଲୁକ । ଏହା ରାୟଚୂର ଜିଲ୍ଲାରେ ଅବସ୍ଥିତ । ଜନସଂଖ୍ୟା 2001 ଜନଗଣନା ଅନୁସାରେ ଏଠାରେ ଜନସଂଖ୍ୟା 21,992 ଥିଲା । ଶେଠୀ ମଧ୍ୟରୁ ପୁରୁଷ ସଂଖ୍ୟା 51 % ହେଇଥିବା ବେଳେ ମହିଳା ସଂଖ୍ୟା 49 % ଥିଲା । 6 ବର୍ଷରୁ କମ ସଂଖ୍ୟା 17 % ରହିଥିଲା । ଏଠାରେ ସାକ୍ଷ୍ୟରତା ହାର 43 % ରହିଥିଲା , ଯାହା ଜାତୀୟ ହାର ଓ ମହାରାଷ୍ଟ୍ରର ହାରଠାରୁ ଯଥେଷ୍ଟ କମ ଥିଲା । ପର୍ଯ୍ୟଟନ ଦେବଦୂର୍ଗାଠାରେ 500 ବର୍ଷ ପୁରାତନ ବଓବାବ ବୃକ୍ଷ ରହିଛି । ଭାରତରେ ଏହି ଜାତୀୟ ବୃକ୍ଷ ବିରଳ । ହାଭେରୀ ଜିଲ୍ଲାର ସଭାନୁରଠାରେ ଅନନ୍ୟ ସେପରି ବୃକ୍ଷ ଥିବାର ଜଣାଯାଏ । ଯାତାୟତ ବାଙ୍ଗାଲୋର , ହୁବଲି ଆଦି ମୁଖ୍ୟ ସହରକୁ ସଂଯୋଗ ଦଉଥିବା ଏକ ରାଜପଥ ବର୍ତ୍ତମାନ ନିର୍ମାଣାଧୀନ । ଏହି ସ୍ଥାନରୁ ନିକଟତମ ବିମାନ ବନ୍ଦର ହାଇଦରାବାଦ ।
ଏକ ପ୍ରାକୃତିକ ସଂଖ୍ୟା ଯାହା ୨ଦ୍ୱାରା ବିଭାଜ୍ୟ ନୁହେଁ ଅର୍ଥାତ ୨ଦ୍ୱାରା ଭାଗ କଲେ ଭାଗଫଳ ଶୁନ  (୦) ରହେ ନାହିଁ ସେହି ସବୁ ସଂଖ୍ୟା ହେଉଛି ଅଯୁଗ୍ମ ସଂଖ୍ୟା  । ଏହାର ବୀପରିତ ସଜ୍ଞା ହେଉଛି ଯୁଗ୍ମ ସଂଖ୍ୟା । ଗାଣିତିକ ସଂକେତରେ ଅଯୁଗ୍ମ ସଂଖ୍ୟାକୁ ୨ + ୧  (ଯେଉଁଠି ହେଉଛି ଏକ ପ୍ରାକୃତିକ ସଂଖ୍ୟା ) ଭାବେ ପ୍ରକାଶ କରାଯାଏ  । ଉଦାହରଣ ସ୍ୱରୁପ ୧ଠାରୁ ୩୦ ମଧ୍ୟରେ ଥିବା ଅଯୁଗ୍ମ ସଂଖ୍ୟାଗୁଡ଼ିକ ହେଉଛି ୧, ୩, ୫, ୭, ୯, ୧୧, ୧୩, ୧୫, ୧୭, ୧୯, ୨୧, ୨୩, ୨୫, ୨୭ ଏବଂ ୨୯ । ଅଯୁଗ୍ମ ସଂଖ୍ୟା ସମ୍ପର୍କିତ କିଛି ତଥ୍ୟ ଶୁନ  (୦ ) ଏକ ଅଯୁଗ୍ମ ସଂଖ୍ୟା ନୁହେଁ, କାରଣ ଏହା ୨ଦ୍ୱାରା ବିଭାଜ୍ୟ  । ଅଯୁଗ୍ମ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି: ଦୁଇଟି ଅଯୁଗ୍ମ ସଂଖ୍ୟାର ଯୋଗ କିମ୍ବା ବିୟୋଗ ଫଳରେ ଉତ୍ତର ସର୍ବଦା ଯୁଗ୍ମ ସଂଖ୍ୟା ମିଳିଥାଏ । ଗାଣିତିକ ସଂକେତରେ : ଅଯୁଗ୍ମ   ଅଯୁଗ୍ମ ଯୁଗ୍ମ ଗୋଟିଏ ଯୁଗ୍ମ ସଂଖ୍ୟା ଏବଂ ଗୋଟିଏ ଅଯୁଗ୍ମ ସଂଖ୍ୟା ମଧ୍ୟରେ ଯୋଗ କିମ୍ବା ବିୟୋଗ ଫଳରେ ଉତ୍ତର ସର୍ବଦା ଅଯୁଗ୍ମ ସଂଖ୍ୟା ମିଳିଥାଏ । ଗାଣିତିକ ସଂକେତରେ : ଯୁଗ୍ମ   ଅଯୁଗ୍ମ ଅଯୁଗ୍ମ ଦୁଇଟି ଯୁଗ୍ମ ସଂଖ୍ୟାର ଗୁଣନ ଫଳରେ ଉତ୍ତର ସର୍ବଦା ଯୁଗ୍ମ ସଂଖ୍ୟା ମିଳିଥାଏ । ଗାଣିତିକ ସଂକେତରେ : ଅଯୁଗ୍ମ   ଅଯୁଗ୍ମ ଅଯୁଗ୍ମ ଗୋଟିଏ ଯୁଗ୍ମ ସଂଖ୍ୟା ଏବଂ ଗୋଟିଏ ଅଯୁଗ୍ମ ସଂଖ୍ୟା ମଧ୍ୟରେ ଗୁଣନ ଫଳରେ ଉତ୍ତର ସର୍ବଦା ଯୁଗ୍ମ ସଂଖ୍ୟା ମିଳିଥାଏ ।
ଦାଶ ଏକ ଓଡ଼ିଆ ବ୍ରାହ୍ମଣ  (ଉତ୍କଳ ବ୍ରାହ୍ମଣ) ଉପନାମ ଅଟେ । ଏହି ମାନଙ୍କର ଅବସ୍ଥିତି ଓଡ଼ିଶା ସାରା ଦେଖିବାକୁ ମିଳିଥାଏ। ଦାଶ ଏକ ଏଭଳି ସ୍ୱତନ୍ତ୍ର ଓଡ଼ିଆ ଉପନାମ ଯାହାକି ଖାଲି ଓଡ଼ିଶାରେ ହିଁ ଦେଖିବକୁ ମିଳିଥାଏ ଓ ଏହା ଉତ୍କଳ ବ୍ରାହ୍ମଣ ବଂଶକୁ ସୁଚାଇ ଥାଏ। ଏହି ଉପନାମ ଧାରୀ ବୈଦିକଧର୍ମ ଅନ୍ତର୍ଗତ ଶ୍ରୌତ ପରମ୍ପରାର ପାଳନ କରନ୍ତି। କୌଶିକୠଷିଙ୍କ ବଂଶଧର ହୋଇଥିବା ହେତୁ ଏହିମାନଙ୍କର ଗୋତ୍ର କୌଶିକ ଅଟେ।ତଥାପି ଏହି ବର୍ଗ ମଧ୍ୟରେ ବତ୍ସସ୍ୟ,ଭାରଦ୍ୱାଜ,କୌଣ୍ଡିନ୍ୟ,ହାରିତସ୍ୟ ଆଦି ଗୋତ୍ର ଦେଖିବାକୁ ମିଳିଥାଏ। ଦାଶ ଉପନାମଟି ଦୁଇଟି ଶବ୍ଦ ସମ୍ମିଶ୍ରଣ ଅଟେ, ତାହା ହେଉଛି ଦାନ ଓ ଇଶ  ଦାନ+ଇଶ ଦାଶ । ପୁନଶ୍ଚ ଦାଶ ଶବ୍ଦର ବୈଦିକ ଅର୍ଥ ଯେଉମାନେ ଶୁକ୍ଲୟଜୁର୍ବେଦର କାଣ୍ୱ ସଂହିତା,ଶତପଥ ବ୍ରାହ୍ମଣ,ଇଶା ଉପନିଷଦ ଆଦି ତିନୋଟି ବେଦଭାଗ,ଏବଂ ଶିକ୍ଷା,ବ୍ୟାକରଣ,ଛନ୍ଦ,କଳ୍ପସୂତ୍ର,ନିରୁକ୍ତ,ଜ୍ୟୋତିଷ ଆଦି ଛଅ ବେଦାଙ୍ଗ (ସମୁଦାୟ ଦଶ) ଅଧ୍ୟୟନ ଏବଂ ଅଧ୍ୟାପନାରେ ଦକ୍ଷ ଥିଲେ ସେହିମାନଙ୍କୁ ଉତ୍କଳର ବ୍ରାହ୍ମଣବର୍ଗ ଦାଶ ଉପାଧିରେ ଭୂଷିତ କରୁଥିଲେ । ଶାଖା ଏବଂ ସୁତ୍ର ଓଡ଼ିଶାରେ ମୁଖ୍ୟତଃ ଶୁକ୍ଳୟଜୁର୍ବେଦୀୟ କାଣ୍ୱ ଶାଖାର ପ୍ରଚଳନ ଦେଖାଯାଏ । ଦାଶ ସାଙ୍ଗ୍ୟା ଧାରୀ ଉତ୍କଳ ବ୍ରାହ୍ମଣମାନେ ଶୁକ୍ଲ ଯଜୁର୍ବେଦୀୟ କାଣ୍ୱ ଶାଖା ଏବଂ କାତ୍ୟାୟନ ଶ୍ରୌତକଳ୍ପସୂତ୍ର ଅନ୍ତର୍ଗତ ପାରସ୍କର ଗୃହ୍ୟ ସୂତ୍ର ଅବଲମ୍ବନ କରନ୍ତି ଏବଂ ଉତ୍କଳରେ ଜଗନ୍ନାଥ ଉପାସନାର ମୁଖ୍ୟ ପ୍ରବର୍ତ୍ତକ ଅଟନ୍ତି।ତଥାପି ସମସ୍ତ ଦେବୀ ଏବଂ ଦେବତା ମାନଙ୍କୁ ସମ ଦୃଷ୍ଟିରେ ପୂଜା କରନ୍ତି।
ବାଇଗଣବାଡ଼ି କାଳୀ ମନ୍ଦିର ଭାରତର ପଶ୍ଚିମ ବଙ୍ଗ ପ୍ରଦେଶର ପୂର୍ବ ମେଦିନାପୁର ଜିଲ୍ଲାରେ ଥିବା ବେଗୁନବାଡ଼ିର    ଏକ ଲୋକପ୍ରିୟ ହିନ୍ଦୁ ମନ୍ଦିର ଅଟେ । ଏହା ପାନଶୁକ୍ରା ବ୍ଲକର ଖିରାଇ ରେଳ ଷ୍ଟେସନ ନିକଟରେ ଅବସ୍ଥିତ । କଂଶବତୀ ନଦୀର ପଶ୍ଚିମ କୂଳରେ ଅବସ୍ଥିତ । ଏହି ମନ୍ଦିରର ପ୍ରତିଷ୍ଟିତ ଦେବୀ ହେଉଛନ୍ତି ଶାସନ କାଳୀ ଯିଏ କାଳୀଙ୍କର ଏକ ଅବତାର ଅଟନ୍ତି । ଇତିହାସ ଜନଶ୍ରୁତି ଅନୁସାରେ ହିନୁ ଡୁଙ୍ଗ ଓ ଦିନୁ ଡୁଙ୍ଗ ନାମକ ଦୁଇ ଭାଇ ଥିଲେ । ଗରିବ ପରିବାରର ସେହି ଦୁଇ ଭାଇ ରାଜା ରାଜନାରାୟଣ ରାୟଙ୍କ  (୧୭୫୬-୧୭୭୦) ଦରବାରର ଦୁଇ ମଲ୍ଲ ଯୋଦ୍ଧା ଥିଲେ  । ସେହି ସମୟରେ କଲେରା ରୋଗ ବ୍ୟାପିଥିବାରୁ ଦୁଇ ଭାଇ ରୋଗରେ ପୀଡ଼ିତ ହୋଇଗଲେ । ଦୁହେଁ ମା କାଳୀଙ୍କୁ ରୋଗ ଭଲ କରି ଦେବାକୁ ପ୍ରାର୍ଥନା କରିବାକୁ ଲାଗିଲେ ଓ ଭଲ ହେବା ପରେ ତାଙ୍କର ପୂଜା ଅର୍ଚ୍ଚନା କରିବାକୁ ପ୍ରତିଜ୍ଞା କଲେ । କିଛି ଦିନ ଉପରାନ୍ତେ ଦୁହେଁ ଆରୋଗ୍ୟ ହୋଇଗଲେ । ସେମାନଙ୍କର ମନ୍ଦିର ତୋଳେଇବାର ଶକ୍ତି ବା ସାମର୍ଥ୍ୟ ନଥିଲା ଓ ସେଠି ନିମନ୍ତେ କୌଣସି ବନ୍ଦବୋସ୍ତ ମଧ୍ୟ କରିପାରିଲେନି । ସେହି ଦୁଇ ଭାଇ ବାଗଡ଼ି ଜାତିର ଲୋକ ଥିଲେ । ପରମ୍ପରାକ୍ରମେ ସେମାନେ ଶିକାରୀ ଓ ସଂଗ୍ରହକାରୀ ଥିଲେ । ସେମାନେ ବ୍ରିଟିଶ ଭାରତର  ଏକ ମୂଖ୍ୟ ଯୋଦ୍ଧା ଜାତିର ଲୋକ ଥିଲେ । ଇଂରେଜ ଶାସନ କାଳରେ ବାଗଡ଼ି ଦଳମାନେ ଅପରାଧିକ କାରବାରରେ ଲିପ୍ତ ରହୁଥିବାରୁ ବ୍ରିଟିଶ ସରକାର ସେମାନଙ୍କୁ ଅପରାଧୀ ଗୋଷ୍ଠୀ ଭାବରେ ଘୋଷଣା କରିଥିଲେ । ସେହି ଦୁଇ ଭାଇ ତାଙ୍କର ମାନସିକ ପୂରଣ କରିବାକୁ ଡଳାୟତିର ଆଶ୍ରା ନେଲେ । ସେହି ଦୁଇ ଭାଇଙ୍କ ସ୍ମୃତିରେ ପୂଜା ପୂର୍ବରୁ ଏକ ଔପଚାରିକ ଡକାୟତି ସମ୍ପନ୍ନ କରାଯାଏ । ପ୍ରଥମ ପୂଜା ବାଇଗଣ ବାଡ଼ିରେ କରାଯାଇଥିବାରୁ ବାଇଗଣବାଡ଼ି କାଳୀ ପୂଜା କୁହାଯାଏ । ସ୍ଥାପତ୍ୟ ମୂଳ ମନ୍ଦିର ନଷ୍ଟ ହୋଇଯିବା ପରେ ଦକ୍ଷିଣେଶ୍ୱର କାଳୀ ମନ୍ଦିର ଭଳି ଏହି ମନ୍ଦିର ତିଆରି ହୋଇଛି । ପର୍ବପର୍ବାଣି ପ୍ରତି ବର୍ଷ ଜୁନ ମାସରେ ଜ୍ୟୋଇଶୋ ଉତ୍ସବ ପାଳନ କରାଯାଏ । ସେହି ଉତ୍ସବରେ ସବଙ୍ଗର ମତ  , ଖେଳଣା, ଖାଦ୍ୟ ଓ ଘରକରଣା ଦ୍ରବ୍ୟ ମିଳେ । ସହସ୍ରାଧିକ ଲୋକ ଏହି ମେଳାରେ ସମବେତ ହୁଅନ୍ତି ।
ବୈଶାଳୀ, ୨୦୧୯ ମସିହାରେ ମୁ୍କ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସୁଧୀର କୁମାର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଆଶୁତୋଶ ଦାସ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ଯ ଭୂମିକାରେ ଅଭିନୟ କରିଥିଲେ ପ୍ରୀତ୍, ଅଭିଶେକ ରଥ ଓ ସୁମନ ପ୍ରିୟା । ବିଜୟ ମହାନ୍ତି, ଅପରାଜିତା ମହାନ୍ତି, ପୃଥ୍ୱୀରାଜ ନାୟକ, ହରିହର ମହାପାତ୍ର, ରବି ମିଶ୍ର, ମନିଷା ମିଶ୍ର, ଅସୀତ ପତି, ଯୋଗେଶ ଶ୍ୟାମ୍, ପ୍ରଜ୍ଞା ଓଝା ଆଦି ବିଭିନ୍ନ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ଭବାନୀପାଟଣାର ନିଉ ସିନେପ୍ଲକ୍ସ‌ରେ ପ୍ରିମିୟର୍ ହୋଇଥିଲା ଏବଂ ଏଥିସହିତ ଅନ୍ୟାନ୍ୟ ୪୯ଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର କିଛି ଦୃଶ୍ୟ ଭାରତ ଏବଂ ଚାରନାରେ ସୁଟିଂ କରାଯାଇଥିଲା । ଅଭିନୟ ଅଭିଶେକ ରଥ ସୁମନ ପ୍ରିୟା ବିଜୟ ମହାନ୍ତି ଅପରାଜିତା ମହାନ୍ତି ପ୍ରୀତ୍ ପୃଥ୍ୱୀରାଜ ନାୟକ ହରିହର ମହାପାତ୍ର ରବି ମିଶ୍ର ମନିଷା ମିଶ୍ର ଅସୀତ ପତି ଯୋଗେଶ ଶ୍ୟାମ୍ ପ୍ରଜ୍ଞା ଓଝା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ଅରୁଣ ମନ୍ତ୍ରୀ ଓ ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ମଣ୍ଟୁ ଛୁରୀଆ, ଉଦିତ ନାରାୟଣ, ପାମେଲା ଜୈନ, ଅରବିନ୍ଦ ଦତ୍ତ, ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ଅମରିତା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଡଃ କୋମାର୍ରଜୁ ଆଟ୍ଚାମାମ୍ବା  (ଜନ୍ମ ୬ ସେପ୍ଟେମ୍ବର ୧୯୦୬) ଜଣେ ଭାରତୀୟ ଆଇନଜ୍ଞ, ସ୍ତୀ ରୋଗ ବିଶେଷଜ୍ଞ, ପ୍ରସୂତି ବିଜ୍ଞାନୀ, ରାଜନୀତିଜ୍ଞ ଓ ପୂର୍ବତନ ରାଜ୍ୟସଭା ସଦସ୍ୟ  । ଜୀବନୀ ସେ ତେଲୁଗୁ ଭାଷାରେ ପ୍ରସୂତି- ଶିଶୁ ପୋଷଣ ନାମରେ ଏକ ବହି ଲେଖିଥିଲେ, ଯାହାର ମୂଳଲକ୍ଷ୍ୟ ଥିଲା, ଶିଶୁମାନଙ୍କ ବିକାଶକୁ ନେଇ ଥିବା ପାରମ୍ପରିକ ଭୁଲ ଧାରଣାକୁ ଦୂର କରିବା । ସେ ମଧ୍ୟ ମହିଳାମାନଙ୍କ ପାଇଁ ମହିଳା ନାମରେ ଏକ ପତ୍ରିକା ପ୍ରକାଶନ କରିଥିଲେ । ସେ ୧୯୪୦ରେ ଶ୍ରୀ ଭେଙ୍କଟରମଣ ଶାସ୍ତ୍ରୀଙ୍କୁ ବିବାହ କରିଥିଲେ ଓ ସେମାନଙ୍କର ତାନ୍ୟା ନାମକ ଏକ କନ୍ୟା ସନ୍ତାନ ଅଛି । ୨୦୦୬ରେ ତାଙ୍କ ଜନ୍ମ ଶତ ବାର୍ଷିକୀ ହାଇଦ୍ରାବାଦଠାରେ ଅନୁଷ୍ଠିତ ହୋଇଥିଲା ।
ପୂଜା ବେଦୀ  (ଜନ୍ମ: ୧୧ ମଇ ୧୯୭୦) ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ, ଦୂରଦର୍ଶନ ଉପସ୍ଥାପିକା  । ସେ ଅଭିନେତା କବୀର ବେଦୀଙ୍କ ଝିଅ । ପ୍ରାରମ୍ଭିକ ଜୀବନ ପୂଜା ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ଅଭିନେତା କବୀର ବେଦୀ ଏବଂ ଭୂତପୂର୍ବ ଶାସ୍ତ୍ରୀୟ ସଙ୍ଗୀତ ନର୍ତ୍ତକୀ ପ୍ରମିତା ବେଦୀଙ୍କର ସୁକନ୍ୟା । ସେ ମୁମ୍ବାଇରେ ଶିକ୍ଷାରମ୍ଭ କରିଥିଲେ ଏବଂ ସେ ବିଦ୍ୟାଳୟରେ ଥିବା ବେଳେ ବାସ୍କେଟବଲ୍ ଦଳ, ହକି ଦଳ, ସନ୍ତରଣ ଦଳ, ଭାରଣ ଦଳ ଏବଂ ଆଖଡ଼ାଦଳର ଜଣେ ସଦସ୍ୟା ଥିଲେ । ପୂଜା ୧୯୯୩ ମସିହାରେ ଫରହାନ ଫରନିଚର‌ୱାଲାଙ୍କୁ ବିବାହ କରିଥିଲେ । ସେମାନଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । ୨୦୦୩ ମସିହାରେ ଦୁହିଁଙ୍କର ବିବାହ ବିଚ୍ଛେ ଘଟିଥିଲା । ଅଭିନୟ ଜୀବନ ୧୯୯୧ରୁ ୧୯୯୪ ମସିହା ମଧ୍ୟରେ ପୂଜା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ସେ କାମସୁତ୍ର କଣ୍ଡୋମର ବିଜ୍ଞାପନଦ୍ୱାରା / ବାବଦରେ ସତେଚନତା ସୃଷ୍ଟି ପାଇଁ ସେତେବେଳେ ସେ ଅଧିକ ପ୍ରସିଦ୍ଧିଲାଭ କରିଥିଲେ । ସେ , ଏବଂ ପରି କିଛି ଡ୍ରାମରେ ମଧ୍ୟ ଅଭିନୟ କରିଥିଲେ । ସେ ୧୯୯୧ ମସିହାରେ ବିଷକନ୍ୟା ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ସେ ୧୯୯୨ରେ ସେ ଅମିର ଖାଁଙ୍କ ସ‌ହ ଯୋ ଜିତା ୱହି ସିକନ୍ଦର ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ସେ ଫିଲ୍ମ‌ଫେୟାରର ଶ୍ରେଷ୍ଠ ସ‌ହ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ଏହା ପରେ ଏ ୧୯୯୩ରେ ଲୁଟେରେ ଏବଂ ୧୯୯୫ରେ ରଜନୀକାନ୍ତଙ୍କ ସ‌ହ ଆତଙ୍କ ହି ଆତଙ୍କ ଚଳଚ୍ଚିତ୍ରଗୁଡ଼ିକରେ ଅଭିନୟ କରିଥିଲେ । ଅନ୍ୟାନ୍ୟ କାର୍ଯ୍ୟ ନାମକ ଏକ ବେସରକାରୀ ସେବ ସଂସ୍ଥାର ମୁଖ୍ୟ ହେଉଛନ୍ତି ପୂଜା । ଏହି ସଂସ୍ଥାର ପ୍ରମୁଖ କାର୍ଯ୍ୟ ହେଉଛି ଉନ୍ନତିମୂଳକ କାର୍ଯ୍ୟକ୍ରମ, ଶିକ୍ଷା, କୃଷିରେ ଉନ୍ନତି ଏବଂ ଜଳ ଅମଳ ଇତ୍ୟାଦି ।
୧୯୧୫ ମସିହାରେ ସାଧାରଣ ଆପେକ୍ଷିକତତ୍ତ୍ୱର ପ୍ରତିପାଦନ କଲାପରେ ୧୯୧୬ ମସିହାରେ ଆଇନଷ୍ଟାଇନ୍ ମହାକର୍ଷଣୀୟ ତରଙ୍ଗର ଅସ୍ତିତ୍ତ୍ୱ ଉପଲବ୍ଧି କରିଥିଲେ । ତେବେ ସେହି ସମୟରେ ପରୀକ୍ଷାଗାରରେ ଏହି ତରଙ୍ଗର ନିରୀକ୍ଷଣ କରିବା ସମ୍ଭବ ହୋଇପାରିନଥିଲା । ତରଙ୍ଗ-ଆୟାମର କ୍ଷୁଦ୍ରତା ଯୋଗୁଁ ଏହା ଅପରିମେୟ ରହିଥିଲା । ଏକ ଯୁଗ୍ମ କୃଷ୍ଣଗର୍ତ୍ତ ର ସମ୍ମିଶ୍ରଣରୁ ଉତ୍ପାଦିତ ମହାକର୍ଷଣୀୟ ତରଙ୍ଗ ବର୍ତ୍ତମାନ ଲିଗୋ-ପର୍ଯ୍ୟବେକ୍ଷଣିକାରେ ଦୃଶ୍ୟମାନ ହୋଇଛି । କୃଷ୍ଣଗର୍ତ୍ତ ଏକ ମହାଜାଗତିକ ବସ୍ତୁ । ମହାକର୍ଷଣ ପ୍ରକ୍ରିୟାର ପ୍ରାବଲ୍ୟ ଯୋଗୁଁ ଏଥି ମଧ୍ୟରୁ କୌଣସି ପଦାର୍ଥ, ଏପରିକି ଆଲୋକରଶ୍ମୀର ନିର୍ଗତ ମଧ୍ୟ ସମ୍ଭବ ନୁହେଁ । ସେଥିଯୋଗୁଁ ଏହାକୁ କୃଷ୍ଣଗର୍ତ୍ତ ନାମରେ ନାମିତ କରାଯାଇଛି । ଆଇନଷ୍ଟାଇନ୍ ମହାକର୍ଷଣୀୟ ତରଙ୍ଗର ଅସ୍ତିତ୍ତ୍ୱ ଉପଲବ୍ଧ କରୁଥିବା ସମୟରେ ତାଙ୍କର ସମୀକରଣ ସମାଧାନ କରି ଶୁଆର୍ଜଶ୍ଚାଇଲ୍ଡ୍ ନାମକ ଜଣେ ବୈଜ୍ଞାନିକ କୃଷ୍ଣଗର୍ତ୍ତର ଗାଣିତିକ ସୂତ୍ର ସ୍ଥିରୀକରଣ କରିଥିଲେ । ସେ ସମୟରେ କୃଷ୍ଣଗର୍ତ୍ତର ପର୍ଯ୍ୟବେକ୍ଷଣ ମଧ୍ୟ ଦୁଃସାଧ୍ୟ ଥିଲା । କୃଷ୍ଣଗର୍ତ୍ତରୁ ଆଲୋକ ଅଥବା ଅନ୍ୟ କୌଣସି ପଦାର୍ଥ ନିଷ୍କାସିତ ନହେବା ଯୋଗୁଁ ଏହାକୁ ସିଧା ସଳଖ ନିରୀକ୍ଷଣ କରିବା ସମ୍ଭବପର ନୁହେଁ । ତେବେ ଯାନ୍ତ୍ରିକ ଏବଂ ବୈଷୟିକ ଜ୍ଞାନର ପ୍ରଗତି ଯୋଗୁଁ ବର୍ତ୍ତମାନ କୃଷ୍ଣଗର୍ତ୍ତର ପର୍ଯ୍ୟବେକ୍ଷଣ ସମ୍ଭବ ହୋଇପାରିଛି । କୃଷ୍ଣଗର୍ତ୍ତର ଚତୁଃପାର୍ଶ୍ୱରେ ଘୂର୍ଣ୍ଣାୟମାନ ତାରକା ଆଦି ମହାଜାଗତିକ ବସ୍ତୁରୁ ନିର୍ଗତ ବିଦ୍ୟୁତ୍-ଚୁମ୍ବକୀୟ ତରଙ୍ଗର ଅନୁଶୀଳନରୁ ଏହା ସମ୍ଭବ ହୋଇପାରିଛି । ଯଦ୍ୟପି କୃଷ୍ଣଗର୍ତ୍ତରୁ କୌଣସି ପଦାର୍ଥର ନିର୍ଗତ ସମ୍ଭବ ନୁହେଁ, ଏକାଧିକ କୃଷ୍ଣଗର୍ତ୍ତର ସମ୍ମିଶ୍ରଣରୁ ମହାକର୍ଷଣୀୟ ତରଙ୍ଗର ସୃଷ୍ଟି ସମ୍ଭବ । ଏହିପରି ଏକଯୁଗ୍ମ କୃଷ୍ଣଗର୍ତ୍ତର ସମ୍ମିଶ୍ରଣ ଜନିତ ମହାକର୍ଷଣୀୟ ତରଙ୍ଗର ବିକିରଣ ଲିଗୋ ପର୍ଯ୍ୟବେକ୍ଷଣିକାଦ୍ୱାରା ଅବଲୋକିତ ହୋଇଛି । ପରସ୍ପରର ଚତୁଃପାର୍ଶ୍ୱରେ ଘୂର୍ଣାୟମାନ ୨୯ * ଓ ୩୬ ବିଶିଷ୍ଟ ଦୁଇଟି କୃଷ୍ଣଗର୍ତ୍ତର ସମ୍ମିଶ୍ରିତ ହୋଇ ୬୨ ବିଶିଷ୍ଟ ଏକ କୃଷ୍ଣଗର୍ତ୍ତରେ ରୂପାନ୍ତରିତ ହୋଇଛନ୍ତି ଏବଂ ଏହାଦ୍ୱାରା ୩ ପରିମାଣର ଉର୍ଜା ମହାକର୍ଷଣୀୟ ତରଙ୍ଗ ଆକାରରେ ମହାଶୂନ୍ୟକୁ ବିକ୍ଷିପ୍ୟମାଣ ହୋଇଛି । ୧୩୦ କୋଟି ବର୍ଷ ପୂର୍ବେ ଉତ୍ପନ୍ନ ହୋଇଥିବା ଏହି ବିକିରଣ ସେପ୍ଟେମ୍ବର ୧୪, ୨୦୧୫ ଦିନ ଘ୦୯.୫୦.୪୫ଣ୍ଟା ୟୁଟିସି ସମୟରେ ଦୁଇଟି ସ୍ୱତନ୍ତ୍ର ଲିଗୋ ଡିଟେକ୍ଟରଦ୍ୱାରା ଏହା ନିରୀକ୍ଷିତ ହୋଇଥିଲା । ଏହାଦ୍ୱାରା ଆବିଷ୍କୃତ ତଥ୍ୟ ପିଆରଏଲ୍ ପତ୍ରିକାରେ ୧୧ ଫେବୃଆରୀ, ୨୦୧୬ରେ ପ୍ରକାଶିତ ହୋଇଛି ।
ଜାମୁକୋଳି   ଏକ ଛୋଟ, କଷା-ସ୍ୱାଦ ଯୁକ୍ତ ଫଳ ଅଟେ । ଏହା ମଧ୍ୟ ଓ ଉତ୍ତର ୟୁରୋପ ଏବଂ ଉତ୍ତର ଏସିଆରେ ମିଳିଥାଏ । ଜାମୁକୋଳିରେ ପ୍ରଚୁର ପରିମାଣରେ ଭିଟାମିନ ସୀ ରହିଥାଏ । ଜାମୁକୋଳି ନିଜର ଗାଢା ରଙ୍ଗଦ୍ୱାରା ନିଜର ନାମ ପ୍ରାପ୍ତ କରିଥାଏ । ଏହାର ବ୍ୟବହାର ଜେଲି, ଆଇସକ୍ରିମ ତିଆରି କରିବା ପାଇଁ ବ୍ୟବହାର କରାଯାଏ ଓ ଏହାର ରସ ବଜାର ପାଇଁ ବ୍ୟବସାୟୀକ ରୂପେ ବ୍ୟବହାର କରାଯାଏ । ଜାମୁକୋଳି ୟୁନାଇଟେଡ କିଙ୍ଗଡମର ଏକ ଲୋକପ୍ରୀୟ ସ୍ୱାଦ ଅଟେ । ଖିସମିସ ସମାନ, ସାଲଡ ଓ ବେକିଙ୍ଗରେ ଜାମୁକୋଳିର ବ୍ୟବହାର କରାଯାଏ । ଏହି ଫଳର ବ୍ୟବହାର ମାଦକ ଦ୍ରବ୍ୟର ତିଆରିରେ କରାଯାଏ ଓ ଫଳ ଏବଂ ପତ୍ରକୁ ପାରମ୍ପରିକ ଚିକିତ୍ସାରେ ଉପଯୋଗ କରାଯାଏ । ବିବରଣୀ ଜାମୁକୋଳି ଏକ ମଧ୍ୟମ ଆକାରର ବୁଦା/ଗୁଳ୍ମ ଅଟେ । ଏହା ସାଧାରଣତଃ ୧.୫ରୁ ୧.୫ ମିଟର  (୪.୯ ଫୁଟରୁ ୪.୯ ଫୁଟ) ପର୍ଯ୍ୟନ୍ତ ବଢିଥାଏ  । ଏହାର ପତ୍ର ବୈକଳ୍ପିକ, ସରଳ, ୩ରୁ ୫ ସେମୀ  (୧.୨ରୁ ୨.୦ ଇଞ୍ଚ) ଚୌଡା ଓ ପାଞ୍ଚ ପାଲମେଟ ଲୋବ ଏକ କରତ ଦାନ୍ତିଆ ଯୁକ୍ତ ମାର୍ଜିନ ସହିତ ଲମ୍ବା ହୋଇଥାଏ  । ଗଛର ସମସ୍ତ ଭାଗ ଦୃଢତାର ସହିତ ସୁଗନ୍ଧିତ ହୋଇଥାଏ । ଫୁଲର ଉତ୍ପାଦନ ୮ ସେଣ୍ଟିମିଟର  (୩ ଇଞ୍ଚ) ପର୍ଯ୍ୟନ୍ତ  "ଷ୍ଟ୍ରିଗ୍ସ"  ଋପେ ଜଣାଯାଏ ; ଏଥିରେ ପ୍ରାୟତଃ ଦଶରୁ କୋଡିଏ ଫୁଲ ରହିଥାଏ, ପ୍ରତ୍ୟେକର ବ୍ୟାସ ୮ ମିମି  (୦.୩ ଇଞ୍ଚ) ହୋଇଥାଏ  । ପ୍ରତ୍ୟେକ ଫୁଲରେ ହଳଦିଆ ଗ୍ରନ୍ଥି ସହିତ ଏକ କେଶବହୁଳ କ୍ୟାଲେକ୍ସ ରହିଥାଏ, ଯେଉଁଥିରୁ ପାଞ୍ଚୋଟି ଲୋବ ଅଗୋଚର ଫୁଲ ପାଖୁଡାର ତୁଳନାରେ ଲମ୍ବା ହୋଇଥାଏ ।କଳଙ୍କ, ଶୈଳୀ ଏବଂ ଫ୍ୟୁଜ କାର୍ପେଲ ପାଖାପାଖି ପାଞ୍ଚୋଟି ଫୁଳର ଫୁକେଶର ରହିଥାଏ । ଷ୍ଟ୍ରିଗର ଆଧାରରେ ଏହାର ଫୁଲ ଖୋଲିଥାଏ ଓ ଅଧିକତର କୀଟ ପରାଗଣ ହୋଇଥାଏ, କିନ୍ତୁ କିଛି ପରାଗ ପବନଦ୍ୱାରା ବିତରିତ ହୋଇଥାଏ । ଇତିହାସ ଜାମୁକୋଳି ୟୁରୋପ ଓ ଏସିଆର ମୂଳ ନିବାସୀ ଅଟେ । ରଷରେ ୧୧ବିଂ ଶତାବ୍ଦୀ ପର୍ଯ୍ୟନ୍ତ ଏହାର କୃଷି-କର୍ମ କରାଯାଇଥିଲା । ଏହା ସାଧାରଣତଃ ମଠର ବଗିଚାରେ ଉପସ୍ଥିତ ରହିଥାଏ ଏବଂ ବସ୍ତି ମାନଙ୍କରେ ମଧ୍ୟ ଏହାର କୃଷି-କର୍ମ କରାଯାଏ । ୟୁରୋପରେ ଏହାର କୃଷି-କର୍ମ ୧୭ବିଂ ଶତାବ୍ଦୀର ଅନ୍ତିମ ଦଶକରେ ଆରମ୍ଭ ହୋଇଥିଲା । ପତ୍ର, ଛାଲ ଏବଂ ମୂଳର ମିଶ୍ରଣକୁ ଏକ ପାରମ୍ପରିକ ଉପଚାର ଋପେ ବ୍ୟବହାର କରାଯାଏ । ଦ୍ୱିତୀୟ ବିଶ୍ୱଯୁଦ୍ଧ ମଧ୍ୟରେ, ଭିଟାମିନ  (ସୀ)ରେ ଭରପୁର ଅଧିକାଂଶ ଫଳ, ଯଥା: କମଳା, ୟୁନାଇଟେଡ କିଙ୍ଗଡମରେ ପ୍ରାପ୍ତ କରିବା କଷ୍ଟକର ହୋଇଗଲା  । ଜାମୁକୋଳି ଭିଟାମିନର ଏକ ସମୃଦ୍ଧ ସ୍ରୋତ ଅଟେ ଏବଂ ଏହାର ଗଛ ୟୁକେର ଜଳବାୟୁରେ ବଢିବା ପାଇଁ ଉପଯୁକ୍ତ ଅଟେ, ବ୍ରିଟିସ ସରକାର ତାଙ୍କର କୃଷିକାର୍ଯ୍ୟକୁ ପ୍ରୋତ୍ସାହିତ କରିଥିଲେ ଓ ଯଥାଶୀଘ୍ର ରାଷ୍ଟ୍ରର ଫସଲର ଉପଜରେ ବହୁ ବୃଦ୍ଧି ହୋଇଥିଲା । ୧୯୪୨ ମସିହାରୁ, ଦୁଇ ବର୍ଷରୁ କମ ବୟସର ପିଲାମାନଙ୍କୁ ଜାମୁକୋଳିର ସିରପ ନିଃଶୁଳ୍କ ଭାବେ ବିତରିତ କରାଯାଉ ଥିଲା । ଏହା ବ୍ରିଟିଶରେ ସ୍ୱାଦ ବଢେଇବା ଋପରେ ଜାମୁକୋଳିର ସ୍ଥାୟୀ ଲୋକପ୍ରୀୟତାକୁ ଜନ୍ମ ଦେଇଥିଲା । ବ୍ରିଟେନରେ ବାଣିଜ୍ୟିକ ଫସଲ ସମ୍ପୁର୍ଣ୍ଣ ଭାବେ ଜନ୍ତ୍ରପାତି- (ମେଶିନ)କୃତ ଅଟେ ଏବଂ ପାଖାପାଖି ୧,୪୦୦ ହେକ୍ଟର ଫଳ ଲଗାଯାଏ  । ବ୍ୟବସାୟୀକ ଋପେ, ଜାମୁକୋଳିର ସବୁଠାରୁ ଅଧିକ ମାପକ୍ରମରେ କୃଷି-କର୍ମ ପୂର୍ବ ୟୁରୋପରେ ରସ ଓ ରସ କେନ୍ଦ୍ରିତ ବଜାର ପାଇଁ କରାଯାଏ । ୨୦୧୭ ପର୍ଯ୍ୟନ୍ତ, ଏହି ଫଳର ବିଶେଷତାରେ ସୁଧାର ପାଇଁ ପ୍ରମୁଖ କୃଷି-କର୍ମର ପ୍ରୟାସ ସ୍କଟଲ୍ୟାଣ୍ଡ, ନ୍ୟୁଜଲ୍ୟାଣ୍ଡ ଓ ପୋଲାଣ୍ଡରେ ହୋଇଥିଲା ।
ତଳଗଡ଼, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୨୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ୟୁମନାମ ରେଣୁ ବାଲା ଚାନୁ  (ଜନ୍ମ ୨ ଅକ୍ଟୋବର , ୧୯୮୬ ) ଜଣେ ଭାରତୀୟ ମହିଳା ୱେଟ ଲିଫଟର  । ସେ 2006 ମସିହାର କମନୱେଲ୍‌ଥ ଗେମରେ 58 କେଜି ମହିଳା ବର୍ଗରେ ସ୍ୱର୍ଣ୍ଣ ପଦକ ହାସଲ କରିଥିଲେ । ପୁନର୍ବାରଦିଲ୍ଲୀଠାରେ ହେଇଥିବା ପରବର୍ତ୍ତୀ କମନୱେଲ୍‌ଥ ଗେମରେ 2010 ମସିହାରେ ସ୍ୱନ ପଦକ ପାଇଥିଲେ । ସେଥିରେ 24 ବର୍ଷ ବର୍ଷୀୟ ରେଣୁ ରେକର୍ଡ କରିଥିଲେ ।
ବିଦ୍ୟୁତ୍ ଏକ ଭୌତିକ ପରିଘଟଣା ଯାହା ବିଦ୍ୟୁତିକ ଚାର୍ଜ୍‌ର ଉପସ୍ଥିତି ଏବଂ ପ୍ରବାହ ଉପରେ ସମ୍ବନ୍ଧିତ ବିଦ୍ୟୁତ୍ ସହିତ ବିଭିନ୍ନ ପ୍ରକାର ଘଟଣା ଯେପରିକି ବିଜୁଳୀ ଚଡକ , ସ୍ଥିଥିୟ ବିଦ୍ୟୁତ୍, ବିଦ୍ୟୁତିଚୁମ୍ବକିୟା ପ୍ରେରଣ ଏବଂ ବିଦ୍ୟୁତ୍ ପ୍ରବାହ ସ‌ହ ସମ୍ବନ୍ଧିତ. ଏହା ଛଡା ବିଦ୍ୟୁତ୍ଦ୍ୱାରା ବିଦ୍ୟୁତିଚୁମ୍ବକିୟା ବିକିରଣ ଯେପରିକି ରେଡିଓ ତରଙ୍ଗର ଗଠନ ଏବଂ ଗ୍ରହଣ ହୋଇ ପାରିବ। ବିଦ୍ୟୁତ୍ ଚାର୍ଜ୍ ଏକ ବିଦ୍ୟୁତିଚୁମ୍ବକିୟା କ୍ଷେତ୍ର ଗଠନ କରେ ଯାହା ଅନ୍ୟ ଚାର୍ଜ୍‌କୁ ପ୍ରଭାବିତ କରି ପାରେ‌‌‌।
ଉତ୍ପଳ ଦତ୍ତ  (୨୯ ମାର୍ଚ୍ଚ ୧୯୨୯ - ୧୯ ଅଗଷ୍ଟ ୧୯୯୩) ବାମପନ୍ଥୀ ଆଦର୍ଶଦ୍ୱାରା ପ୍ରଭାବିତ ଜଣେ ଅଭିନେତା, ଲେଖକ, ନିର୍ଦ୍ଦେଶକ ଏବଂ ନାଟ୍ୟକାର ଥିଲେ । ଉଭୟ ହିନ୍ଦୀ ଏବଂ ବଙ୍ଗଳା ଚଳଚ୍ଚିତ୍ରରେ ସେ ଅଭିନୟ କରିଥିଲେ। ଉତ୍ପଳ କେବଳ ଜଣେ ଅଭିନେତା ନୁହଁନ୍ତି, ସେ ଏକ ବିପ୍ଳବୀ ଥିଏଟର ବ୍ଯକ୍ତିତ୍ବ ମଧ୍ୟ ଥିଲେ  ହୃଷିକେଶ ମୁଖାର୍ଜୀଙ୍କ ବ୍ୟଙ୍ଗ କ୍ଲାସିକ୍ ଗୋଲମାଲରେ ତାଙ୍କର ବ୍ୟଙ୍ଗ ଅଭିନୟ ହେଉଛି ତାଙ୍କର ସୃଜନଶୀଳ, ସ୍ମରଣୀୟ କାର୍ଯ୍ୟ।  'ଗୋଲମାଲ' ,  'ଚୁପକେ ଚୁପକେ' ,  'ରଙ୍ଗ ବିରାଙ୍ଗି' ,  'ଶୌକିନ୍'  ଏବଂ  'ଅଙ୍ଗୁର'  ଭଳି ଚଳଚ୍ଚିତ୍ରରେ ଉତ୍କୃଷ୍ଟ ବ୍ୟଙ୍ଗ ପ୍ରଦର୍ଶିତ ହୋଇଥିଲା। ହିନ୍ଦୀ ସିନେମାରେ ନିଜ ପାଇଁ ସୁନାମ ଅର୍ଜନ କରିବା ପୂର୍ବରୁ ଉତ୍ପଳ ବଙ୍ଗଳା ଥିଏଟର ଏବଂ ବଙ୍ଗାଳୀ ସିନେମାର ଜଣେ ଜଣାଶୁଣା ଅଭିନେତା ତଥା ଥିଏଟର କଳାକାର ଥିଲେ। ଅମିତାଭ ବଚ୍ଚନଙ୍କ ଡେବ୍ୟୁ ଚଳଚ୍ଚିତ୍ର  'ସାଥ ହିନ୍ଦୁସ୍ତାନୀ' ରେ ମଧ୍ୟ ଉତ୍ପଳ ଜଣେ ହିନ୍ଦୁସ୍ତାନୀ ଥିଲେ। ସତୁରି ଦଶକରେ ଭାରତୀୟ ସମାନ୍ତରାଳ ସିନେମାର ମୂଳଦୁଆ ପକାଇଥିବା  'ଭୁବନ୍ ଶୋମ୍'  ଅନ୍ୟତମ ପ୍ରମୁଖ ଚଳଚ୍ଚିତ୍ର ଥିଲା ଯାହାର ନାୟକ ଥିଲେ ଉତ୍ପଳ ଦତ୍ତ। ଏହି ଚଳଚ୍ଚିତ୍ରରେ ଅଭିନୟ ପାଇଁ ଉତ୍ପଳ ୧୯୭୦ ମସିହାରେ ଶ୍ରେଷ୍ଠ ଅଭିନେତା ଭାବରେ ଜାତୀୟ ପୁରସ୍କାର ମଧ୍ୟ ପାଇଥିଲେ। ଉତ୍ପଳ ଦତ୍ତ ସତ୍ୟଜିତ୍ ରୟ, ହ୍ରିକିକେଶ ମୁଖାର୍ଜୀ ଇତ୍ୟାଦି ମହାନ ଚଳଚ୍ଚିତ୍ର ନିର୍ମାତାମାନଙ୍କ ସହ ତାଙ୍କର ପ୍ରମୁଖ କାର୍ଯ୍ୟ କରିଥିଲେ। ମାର୍ଚ୍ଚ 29, 1929ରେ ଜନ୍ମ ହୋଇଥିବା ଉତ୍ପଳ ଦତ୍ତଙ୍କ ସୃଜନ ଜୀବନ ୧୯୪୦ରେ ଆରମ୍ଭ ହୋଇଥିଲା। ଉତ୍ପଳ ଇଂରାଜୀ ଥିଏଟରରେ ଯୋଗ ଦେଇ ଅଭିନୟ ଆରମ୍ଭ କରିଥିଲେ। ଉତ୍ପଳ ସେକ୍ସପିୟର ସାହିତ୍ୟକୁ ବହୁତ ଭଲ ପାଉଥିଲେ। ଏହି ସମୟ ମଧ୍ୟରେ ସେ ଭାରତ ଏବଂ ପାକିସ୍ଥାନର ଥିଏଟର କମ୍ପାନୀ ସହିତ ଅନେକ ନାଟକ ମଞ୍ଚସ୍ଥ କରିଥିଲେ  ନାଟକ  'ଓଥେଲୋ' ରୁ ତାଙ୍କୁ ବହୁତ ପ୍ରଶଂସା କରାଯାଇଥିଲା। ପରେ ଉତ୍ପଳ ଦତ୍ତଙ୍କ ପ୍ରବୃତ୍ତି ଇଂରାଜୀରୁ ବଙ୍ଗାଳୀ ନାଟକକୁ ସ୍ଥାନାନ୍ତରିତ ହେଲା ୧୯୫୦ ପରେ, ସେ ଏକ ପ୍ରଡକ୍ସନ୍ କମ୍ପାନୀରେ ଯୋଗ ଦେଇଥିଲେ, ଯାହା ବଙ୍ଗାଳୀ ଚଳଚ୍ଚିତ୍ରରେ ନିଜର କ୍ୟାରିଅର୍ ଆରମ୍ଭ କରିଥିଲା  ଥିଏଟର ପ୍ରତି ତାଙ୍କର ପ୍ରେମ ବଙ୍ଗାଳୀ ଚଳଚ୍ଚିତ୍ର ସହିତ ଜାରି ରହିଲା  ଏହି ଅବଧିରେ ସେ କେବଳ ନିର୍ଦ୍ଦେଶନା ଦେଇନାହାଁନ୍ତି ବରଂ ଅନେକ ନାଟକ ମଧ୍ୟ ଲେଖିଥିଲେ। ବଙ୍ଗଳା ରାଜନୀତିରେ ଲେଖାଯାଇଥିବା ତାଙ୍କ ନାଟକ ମଧ୍ୟ ଅନେକ ଥର ବିବାଦ ସୃଷ୍ଟି କରିଥିଲା। ଷ୍ଟ୍ରିଟ୍ ଥିଏଟର, ପାରମ୍ପାରିକ ଲୋକ ନାଟକ ଏବଂ ସିନେମା ସମେତ ଉତ୍ପଳ ପ୍ରଦର୍ଶନ କଳାର ସମସ୍ତ ମାଧ୍ୟମ ମଧ୍ୟରେ କାର୍ଯ୍ୟ କରିଥିଲେ। ବିଭିନ୍ନ ପ୍ରକାରର ଭୂମିକା କରିଥିଲେ। ତାଙ୍କଦ୍ୱାରା ଲିଖିତ ଏବଂ ନିର୍ଦ୍ଦେଶିତ ଅନେକ ବଙ୍ଗୀୟ ନାଟକ ତାଙ୍କୁ ବହୁତ ପ୍ରଭାବିତ କରିଥିଲା। ବିଶେଷକରି ଉତ୍ପଳ ଦତ୍ତଙ୍କ ନାଟକ ମଧ୍ୟରେ  'ଅଙ୍ଗାର' ,  'କାଲୋଲ'  ଏବଂ  'ବ୍ୟାରିକେଡ୍'  ବହୁତ ଲୋକପ୍ରିୟ ଥିଲା। ଯଦି ଦେଖାଯାଏ, ତାଙ୍କର ନାଟକ  'ବ୍ୟାରିକେଡ୍'  ଜର୍ମାନୀର ନାଜିଜିମ୍ ଆଡକୁ ସୂଚାଇଥାଏ, କିନ୍ତୁ ପରୋକ୍ଷରେ ଏହା ଦେଶରେ ଜରୁରୀକାଳୀନ ପରିସ୍ଥିତି ଘଟାଇଥିବା ଘଟଣାଗୁଡ଼ିକୁ ସୂଚାଇଥାଏ। ୧୯୫୦ ମସିହାରେ, ପ୍ରସିଦ୍ଧ ଚଳଚ୍ଚିତ୍ର ନିର୍ମାତା ମଧୁ ବୋଷ ତାଙ୍କ ଚଳଚ୍ଚିତ୍ର  'ମାଇକେଲ ମଧୁସୂଦନ' ରେ ଉତ୍ପଳ ଦତ୍ତଙ୍କୁ ମୁଖ୍ୟ ଭୂମିକା ଦେଇଥିଲେ, ଯାହାକି ଅସମ୍ଭବ ଭାବରେ ସଫଳ ହୋଇଥିଲା। ଏହା ପରେ ଉତ୍ପଳ ମହାନ ଚଳଚ୍ଚିତ୍ର ନିର୍ମାତା ସତ୍ୟଜିତ୍ ରାୟଙ୍କ ଫିଲ୍ମରେ ମଧ୍ୟ କାମ କରିଥିଲେ। ହିନ୍ଦୀ ସିନେମାରେ ଉତ୍ପଳ ଜଣେ ମହାନ ହାସ୍ୟ ଅଭିନେତା ଭାବରେ ଜଣାଶୁଣା। ୧୯୭୦ରେ ନିଷେଧାଦେଶ ସତ୍ତ୍ବେ ଉତ୍ପଳ ଦତ୍ତଙ୍କ ତିନୋଟି ନାଟକ -  'ଦୁଷ୍ପପନର ନଗରୀ' ,  'ଏବର ରାଜ ପାଲା'  ଏବଂ  'ବ୍ୟାରିକେଡ୍'  ବହୁ ଦର୍ଶକଙ୍କୁ ଆକର୍ଷିତ କରିଥିଲା।
ଗୋପାଳପୁର ଓଡ଼ିଶାର କଟକ ଜିଲ୍ଲାର ବାଲିକୁଦା ବ୍ଲକ ଅନ୍ତର୍ଗତ ଥିବା ଏକ ଗାଆଁ । ଗମନାଗମନ ଏହା ସାଲେପୁର ନିକଟରେ ଅବସ୍ଥିତ । ଏହା କଟକଠାରୁ ଜାତୀୟ ରାଜପଥ ୫ରେ ୫ କି.ମି. ଦୂରରେ ଅବସ୍ଥିତ । ଏଠାକୁ କାଠଜୋଡ଼ି ରେଳଷ୍ଟେସନଠାରୁ ମଧ୍ୟ ରେଳରେ ଯାଇହେବ । ବିଶେଷତା ଶିକ୍ଷା ସ୍କୁଲ ଅନ୍ୟାନ୍ୟ ଗୋପାଳପୁରଠାରେ ଏକ ଉପଡାକଘର ଅଛି ।
ଆଲ୍ଲାନ ଫକିର  ୧୯୩୨   ୪ ଜୁଲାଇ ୨୦୦୦ ,  ସିନ୍ଧି:  , :  , ଜଣେ ପାକିସ୍ଥାନୀ ଲୋକଗୀତ ଗାୟକ ଥିଲେ । ସେ ପାକିସ୍ଥାନର ଏକ ପ୍ରମୁଖ ସୁଫି ସଙ୍ଗୀତ ଗାୟକ ଥିଲେ । ତାଙ୍କର ଅପୁର୍ବ ପ୍ରଦର୍ଶନ କଳା ଯୋଗୁ ସେ ପାକିସ୍ଥାନରେ ବିଖ୍ୟାତ ହୋଇଥିଲେ ଯାହା ଭକ୍ତି ଭାବ ପୂର୍ଣ୍ଣ ଥିଲା ଓ ସୁଫି ନୃତ୍ୟ-ସଙ୍ଗୀତରେ ପରିପୂର୍ଣ୍ଣ ଥିଲା । ପ୍ରାକ୍ ଜୀବନ ଆଲ୍ଲାନ ଫକିର ଜାମଶୋରୋ ଜିଲ୍ଲା, ସିନ୍ଧର ପୁରାତନ ଅମରି ଗ୍ରାମରେ ୧୯୩୨ ମସିହାରେ ଜନ୍ମ ଗ୍ରହଣ କରିଥିଲେ । ଆଲ୍ଲାନ ଜନ୍ମ ହେବା ପରେ ପରେ ତାଙ୍କର ମାତା ମୃତ୍ୟୁ ବରଣ କରିଥିଲେ । ତାଙ୍କର ଶୈଶବ କାଳ ହାଇଦରାବାଦ-ସିନ୍ଧ ଓ ସେହ୍ୱାନର ମଧ୍ୟବର୍ତ୍ତୀ ସ୍ଥାନରେ ଥିବା ମଞ୍ଝଣ୍ଡ ଟାଉନରେ କଟିଥିଲା । ସେ ମଙ୍ଗ୍ରସି ଜନ ଜାତିର ଲୋକ ଥିଲେ ଓ ସେହି ଜାତିର ଲୋକଙ୍କୁ ସୁନ୍ଦର ସୁର ଓ ଗୀତ ଗାଇ ସନ୍ତୋଷ ଓ ଖୁସି ଦେଉଥିବା ବିଶ୍ୱାସରେ ମେଳା ଓ ଉତ୍ସବମାନଙ୍କରେ ସ୍ୱାଗତ କରାଯାଉଥିଲା । ସେହି ଜନ ଜାତିରେ ପରମ୍ପରା ଅନୁସାରେ ଆଲ୍ଲାନ ଫକିରଙ୍କ ପିତା ଡ୍ରମ ବଜାଉଥିଲେ ଓ ବିବାହ ଉତ୍ସବମାନଙ୍କରେ ପାରମ୍ପରିକ ଗୀତ ଗାଉଥିଲେ ଓ ଆଲ୍ଲାନଙ୍କ ଭାଇ ଏ ପର୍ଯ୍ୟନ୍ତ ମଧ୍ୟ ସେହି କାମରେ ବ୍ୟସ୍ତ ଅଛନ୍ତି । ଫକିର ଏକ ଆରବୀ ଭାଷାର ଶବ୍ଦ ଓ ଏହା ରହସ୍ୟମୟ ବା ସୁଫିକୁ ବୁଝାଏ । ଫକିରର ପ୍ରକୃତ ଆକ୍ଷରିକ ଅର୍ଥ ହେଉଛି ଜଣେ ବ୍ୟକ୍ତି ଯିଏ ସଂସାରର ମୋହ ମାୟାଠାରୁ ଦୂରରେ ରହନ୍ତି, ତାଙ୍କର ଜୀବନ ଦୟା ଧର୍ମରେ କଟିଥାଏ ଓ ଯାହା ମିଳେ ତାକୁ ନେଇ ସେମାନେ ସନ୍ତୋଷରେ କାଳ ଯାପନ କରନ୍ତି । ଅନ୍ୟ ଅର୍ଥରେ ଏହାକୁ ସିନ୍ଧି ଓ ଉର୍ଦ୍ଦୁ ଭାଷାରେ ଭିକାରୀ ଭାବରେ ବ୍ୟବ‌ହାର କରାଯାଏ । କିଶୋର ବୟସ ବେଳେ ଆଲ୍ଲାନ ଦୁଃଖ ପରିପୂର୍ଣ୍ଣ ଗୀତ ଗାଇବାକୁ ଭଲ ପାଉଥିଲେ ଯାହା ତାଙ୍କ ପିତାଙ୍କୁ ପସନ୍ଦ ନ ଥିଲା । ମାତାଙ୍କର ସ୍ନେହରୁ ବଞ୍ଚିତ ହୋଇ ସେ ସେହି ସ୍ନେହର ବିକଳ୍ପ ଖୋଜିବାକୁ ବାହାରିଲେ । ସେ ଭିତ ଶାହରେ ଥିବା ଶାହ ଅବଦୁଲ ଲତିଫ ଭିଟାଇଙ୍କ ଦରଘାରେ ପ‌ହଞ୍ଚିଲେ ଓ ସେଠାରେ ବାସ କରିବାକୁ ଲାଗିଲେ । ପ୍ରାରମ୍ଭରେ ସେ ପିତାଙ୍କଠାରୁ ସଙ୍ଗୀତ ଶିକ୍ଷା କରିଥିଲେ । ଆଲ୍ଲାନଙ୍କର କୌଣସି ଶିକ୍ଷା ଦୀକ୍ଷା ଓ ଲେଖା ପଢ଼ି ଜାଣି ନ ଥିଲେ ମଧ୍ୟ ତାଙ୍କର ଅପୂର୍ବ ସ୍ମରଣ ଶକ୍ତି ଥିଲା । ପ୍ରତି ରାତିରେ ସେ ପାରମ୍ପାରିକ  'ଲତିଫି ରାଗ'  ଶୁଣି ଭାବୁକ ହୋଇଯାଉଥିଲେ । ଫକିର ଜ‌ୱାର କୁର୍ବାନ ଅଲି ଲଞ୍ଜ‌ୱାନି ଓ ମୁଲଚାନ୍ଦ ମହାରାଜଙ୍କଠାରୁ ପ୍ରୋତ୍ସାହନ ପାଇ ଅଲ୍ଲାନ ଫକିର ସେହି ଦରଘାରେ ଭିଟାଇଙ୍କ କବିଟା ଗାଇବାକୁ ଲାଗିଲେ ଓ ସେଠାରେ ୨୦ ବର୍ଷ କାଳ କଟେଇବା ପରେ ଅବଦୁଲ କରିମ ବାଲୋଚଙ୍କ ସ‌ହିତ ସାକ୍ଷାତ ହେଲା ଯିଏ ତାଙ୍କୁ ପାକିସ୍ଥାନ ରେଡିଓ ଓ ହାଇଦରାବାଦ, ସିନ୍ଧରେ ଥିବା ପାକିସ୍ଥାନ ଟେଲିଭିଜନ ସ‌ହିତ ପରିଚୟ କରେଇଥିଲେ ଓ ସେ ଗାନ କରୁଥିବା ଭିଟାରି କବିତାର ସଠିକ ଉଚ୍ଚାରଣ କରିବାକୁ ଶିକ୍ଷା କରିବାକୁ ସାହାଯ୍ୟ କରିଥିଲେ । ଅବଶେଷରେ ଆଲ୍ଲାମ ଏକ ପ୍ରଦର୍ଶନ‌କାରୀ କିମ୍ବଦନ୍ତୀରେ ପରିଣତ ହୋଇଗଲେ । ସମ୍ମାନ ଓ ପୁରସ୍କାର ଲୋକ କଳା ପ୍ରତି ତାଙ୍କର ଅବଦାନ ଯୋଗୁ ଇନଷ୍ଟିଚ୍ୟୁଟ ଅଫ ସିନ୍ଧୋଲୋଜିରେ ତାଙ୍କୁ ଏକ ଛୋଟ ଘର ଦିଆଯାଇଥିଲା । ଆଲ୍ଲାନ ଫକିର ଗ୍ରହଣ କରିଥିବା ପୁରସ୍କାର: : ପ୍ରେସିଡେଣ୍ଟଙ୍କର ପ୍ରାଇଡ ଅଫ ପରଫରମାନ୍ସ ପୁରସ୍କାର, ୧୯୮୦ ବୁଖାରି ପୁରସ୍କାର ୧୯୮୪ ଶାହବାଜ ପୁରସ୍କାର ୧୯୮୭ ଶାହ ଲତିଫ ପୁରସ୍କାର ୧୯୯୨ କନ୍ଧକୋଟ ପୁରସ୍କାର ୧୯୯୩ ମୃତ୍ୟୁ କରାଚୀର ଲିଆକତ ଜାତୀୟ ଡାକ୍ତରଖାନରେ ସେ ୪ ଜୁଲାଇ ୨୦୦୦ ମସିହାର ମୃତ୍ୟୁ ବରଣ କରିଥିଲେ । ସେ ପକ୍ଷାଘାତ ରୋଗରେ ଆକ୍ରାନ୍ତ ହୋଇ ମୃତ୍ୟୁ ବରଣ କରିଥିଲେ । ତାଙ୍କ ପତ୍ନୀ, ୩ ପୁଅ ଓ ୨ ଝିଅଙ୍କୁ ଛାଡ଼ିଯାଇଥିଲେ ।
ଅର୍ଜୁନ ବାଜପେୟୀ ଜଣେ ଭାରତୀୟ ପର୍ବତରୋହି ଅଟନ୍ତି ସେ 23 ମଇ 2016 ମସିହାରେ ବିଶ୍ୱର ପଞ୍ଚମ ସବୁଠାରୁ ଉଚ୍ଚ ମାଉଣ୍ଟ ମକାଲୁ  (8,463 ମି.ଉଚ୍ଚ)ରେ ତ୍ରିରଙ୍ଗା ଉଡେଇବାରେ ସଫଳତା ଲାଭ କରିଥିଲେ  । ଏହି ପାହାଡର ଶିଖରକୁ ଚଢ଼ିଥିବା ସବୁଠାରୁ କମ ବୟସର ପର୍ବତରୋହି ଅଟନ୍ତି । ଏହା ପୂର୍ବରୁ ସେ ବିଶ୍ୱର ସବୁଠାରୁ ବଡ଼ ଶିଖର ମାଉଣ୍ଟ ଏଭରେଷ୍ଟ , ବିଶ୍ୱର ଚତୁର୍ଥ ଶିଖର ହ୍ଲୋସ୍ତେ ଏବଂ ବିଶ୍ୱର ଅଷ୍ଟମ ଶିଖର ମାନସଲୁରେ ସେ ଚଢ଼ି ସାରିଛନ୍ତି। ଏହା ସହିତ ସେ ବିଶ୍ୱର ଏପରି ପର୍ବତରୋହି ହୋଇଗଲେ , ଯିଏ ସବୁଠାରୁ କମ ବୟସରେ 8000 ମିଟର ଉଚ୍ଚ ଶିଖରରେ ଚଢ଼ିଥିଲେ ।
ସାଲେପୁର  (କ୍ରମିକ ସଂଖ୍ୟା: ୯୪) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସାଲେପୁର ବ୍ଳକ ଓ ଟାଙ୍ଗୀ-ଚୌଦ୍ୱାର ବ୍ଳକର କିଛି ଅଞ୍ଚଳ । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଶାନ୍ତ ବେହେରା, ଭାରତୀୟ ଜନତା ପାର୍ଟିର ପାର୍ଥି ପ୍ରକାଶ ଚନ୍ଦ୍ର ବେହେରାଙ୍କଠାରୁ ୩୨୨୧୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରକାଶ ଚନ୍ଦ୍ର ବେହେରା ବିଜୁ ଜନତା ଦଳ ପ୍ରାର୍ଥୀ ପ୍ରଶାନ୍ତ ବେହେରାଙ୍କଠାରୁ ୨୧୧୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଚନ୍ଦ୍ର ସାରଥୀ ବେହେରା, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରକାଶ ଚନ୍ଦ୍ର ବେହେରାଙ୍କଠାରୁ ୧,୨୭୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କାଇରା ଦତ୍ତ  (ଜନ୍ମ ନାମ: ଦେବୀ ଦତ୍ତ) ଜଣେ ଭାରତୀୟ ଅଭିନେତ୍ରୀ ଓ ମଡେଲ୍, ଯିଏକି ମୁଖ୍ୟତଃ ହିନ୍ଦୀ, ତେଲୁଗୁ, ତାମିଲ ଓ ବଙ୍ଗାଳୀ କଥାଚିତ୍ର ଜଗତରେ କାମ କରନ୍ତି  । ୨୦୧୩ ମସିହାରେ କିଙ୍ଗ୍‌ଫିସର୍ କ୍ୟାଲେଣ୍ଡରରେ ସ୍ଥାନିତ ହୋଇଥିବା ମଡେଲ୍‌ମାନଙ୍କ ମଧ୍ୟରୁ ସେ ଅନ୍ୟତମ ଥିଲେ । ୨୦୦୯ ମସିହାରେ ରଣବୀର କପୁରଙ୍କ ଅଭିନୀତ କଥାଚିତ୍ର ରକେଟ ସିଂହ: ସେଲ୍ସମ୍ୟାନ୍ ଅଫ୍ ଦି ଇଅର୍‌ରେ ଏକ ଛୋଟ ଭୂମିକାରେ ଅଭିନୟ କରି ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତା 'ପରେ ସେ ୨୦୧୧ ମସିହାରେ ମେରେ ବ୍ରଦର୍ କି ଦୁଲ୍ ‌ହନିଆରେ କରିଥିଲେ ଏବଂ ୨୦୧୫ ମସିହାରେ କ୍ୟାଲେଣ୍ଡର ଗାର୍ଲ କଥାଚିତ୍ରରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ତେଲୁଗୁ କଥାଚିତ୍ର ରେସ୍ ଗୁରମ୍‌ରେ ଏକ ଗୀତ ବୂଚାଡ଼େ ବୂଚାଡ଼େ ପାଇଁ ସେ ଜଣାଶୁଣା । ପ୍ରାରମ୍ଭିକ ଜୀବନ କାଇରା କଲିକତାରେ ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ସେ ଲା ମାର୍ଟିନିଏରେ କଲିକତାରୁ ତାଙ୍କ ବିଦ୍ୟାଳୟ ସ୍ତରୀୟ ଶିକ୍ଷା ଶେଷ କରିଥିଲେ । ସେ ମୁମ୍ବାଇର ସେଣ୍ଟ ଜାଭିଅର୍ କଲେଜରେ ମଧ୍ୟ ଅଧ୍ୟୟନ କରିଛନ୍ତି । ଅଭିନୟ ଜୀବନ ଜଣେ ମଡେଲ୍ ଭାବରେ ସେ କିଙ୍ଗ୍‌ଫିସର୍, ମର୍ସିଡିଜ୍, ଥମ୍ପସ୍ ଅପ୍, କ୍ଲୋଜ୍-ଅପ୍, ଏଚ୍‌ସିଏଲ୍ ଲ୍ୟାପଟପ୍, ୱାଲ୍ଡି ଷ୍ଟୋନ୍ ଡିଓ ଭଳି ବ୍ୟବସାୟିକ ସଂସ୍ଥାର ବିଜ୍ଞାପନରେ କାମ କରିଛନ୍ତି । ୨୦୦୯ ମସିହାରେ ରକେଟ୍ ସିଂହ କଥାଚିତ୍ର ଜରିଆରେ ଅଭିନୟ ଆରମ୍ଭ କରିବା ପରେ, ସେ ତେଲୁଗୁ ଓ ତାମିଲ ଭାଷାର କଥାଚିତ୍ରର ଗୀତରେ ଅଭିନୟ କରିଥିଲେ । ୨୦୧୫ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର କ୍ୟାଲେଣ୍ଡର ଗାର୍ଲରେ ସେ ମୁଖ୍ୟ ନାୟିକା ଶାରନ ପିଣ୍ଟୋ ଭୂମିକାରେ ଅଭିନୟ କରିଥିଲେ । ଏହାପରେ, ସେ ବାଲାଜୀ ଟେଲିଫିଲ୍ମ ଅଧିନରେ ନିର୍ମିତ ୱେବ୍ ସିରିଜ୍ ଟ୍ରିପଲ୍ ଏକ୍ସ  ରେ କାମ କରିଥିଲେ । ୨୦୧୬ ମସିହାରେ, ଟି-ସିରିଜ୍‌ର ଏକ ଆଲବମ୍ ଗୀତ ପାର୍ଟି ଆନିମାଲ୍ସରେ ସେ କାମ କରିଥିଲେ । ୨୦୧୭ ମସିହାରେ, ଲୋନ୍‌ଲି ଗାର୍ଲ ନାମକ ତାଙ୍କର ଏକ କ୍ଷୁଦ୍ର ହିନ୍ଦୀ ଚଳଚ୍ଚିତ୍ର ୟୁ-ଟ୍ୟୁବ୍‌ରେ ମୁକ୍ତିଲାଭ କରିଥିଲା । ଜୁନ ୨୦୧୭ରେ, ସେ ପୁରୀ ଜଗନ୍ନାଧଙ୍କ ତେଲୁଗୁ କଥାଚିତ୍ର ପଇସା ଅସୁଲ୍‌ରେ ଏସିପି କିରଣମୟୀ ଭୂମିକାରେ ଅଭିନୟ କରିଥିଲେ ।
ଜଲାନ ମିଉଜିଅମ ,   :           ଏକ ବେସରକାରୀ ମିଉଜିଅମ ଯାହା ଭାରତୀୟ ରାଜ୍ୟ ବିହାରର ପାଟଣା ସହରରେ ଅବସ୍ଥିତ । ଏହା ବିହାର ରାଜ୍ୟର ଦୁଇଟି ଘରେଇ ମିଉଜିଅମ ମଧ୍ୟରୁ ଗୋଟିଏ । ବର୍ଣ୍ଣନା ଦିବାନ ବାହାଦୁର ରାଧା କୃଷ୍ଣ ଜଲାନ  (1182-1954 ) ଏହି ମିଉଜିଅମକୁ 1919 ମସିହାରେ ସ୍ଥାପନ କରିଥିଲେ  । . ସେ ଜଣେବ୍ୟବସାୟୀ ତଥା କଳାକୃତିର ସଂଗ୍ରାହକ ଥିଲେ । ମିଉଜିଅମ ଗୃହଟି ବ୍ରିଟିଶ ଓ ଡଚ ଶୈଳୀରେ ନିର୍ମିତ ଓ ଏହାକୁ ସ୍ଥାନୀୟ ଲୋକ  " କିଲ୍ଲା"  ନାମରେ କହିଥାନ୍ତି । ଏହା ପାଟଣା ସହରର ଗଙ୍ଗା ନଦୀ କୁଳରେ ଅବସ୍ଥିତ । ଏଠାରେ 10,000 ବିଭିନ୍ନ ପ୍ରାଚୀନ ଦ୍ରବ୍ଯ ରହିଛି । ତନ୍ମଧ୍ୟରୁ ଆଧୁନିକ ଯୁଗର ପଥର , ଧାତବ , ତେରକୋତ୍ତା, ହାତିଦାନ୍ତ , କାଚ ଇତ୍ୟାଦି । ସେ ମଧ୍ୟରୁ ଅନେକ ଏଉରୋପୀୟ ଦେଶର ଓ ଦୂର ପୂର୍ବ ଏସିୟା ଦେଶରୁ ଅଣାଯାଇଥିବା ଦ୍ରବ୍ଯ ରହିଛି । ଗୃହର କିୟଦଂଶ ଜାଳାନ ପରିବାର ରହନ୍ତି ଓ ମିଉଜିଅମକୁ ପରିଦର୍ଶନ କରିବାକୁ ପୂର୍ବ ଅନୁମତି ନେବାକୁ ହେଇଥାଏ ।
ସୋନପୁର  (କ୍ରମିକ ସଂଖ୍ୟା: ୬୫) ସୁବର୍ଣ୍ଣପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୋନପୁର  (ପୌ), ତରଭା  (ବି), ସୋନପୁର ବ୍ଳକ, ତରଭା ବ୍ଳକ, ଡୁଙ୍ଗୁରିପାଲୀ ବ୍ଳକ ଓ ବିନିକା ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ନିରଞ୍ଜନ ପୂଜାରୀ ଭାରତୀୟ ଜନତା ପାର୍ଟି ପ୍ରାର୍ଥୀ ପ୍ରମୋଦ କୁମାର ମହାପାତ୍ରଙ୍କଠାରୁ ୫୧୪୮୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ନିରଞ୍ଜନ ପୂଜାରୀ, ଭାରତୀୟ ଜନତା ପାର୍ଟି ପ୍ରାର୍ଥୀ ନବକୃଷ୍ଣ ଦାନ୍ତଙ୍କଠାରୁ ୨୮,୩୦୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।